open-index/open-wikipedia-markdown huggingface dataset:
蟻

（；學名：），北方話叫**螞蟻**，係一科嘅昆蟲。世界上有好多蟻種群，如紅蟻、黃絲蟻、黑蟻。

蟻有真社會性，種種蟻群入面，都有蟻后，佢哋中意羣居生活，齊齊做嘢。

## 行為

蟻其中一樣出名嘅嘢，係有真社會性（eusociality）：蟻乸分做工蟻同蟻后，當中蟻后通常成個竇得一隻，而工蟻數量就閒閒哋成千上萬；蟻后會係噉生幼蟲，同時啲工蟻冇生殖能力，要合力照顧蟻后啲幼蟲，唔同年紀嘅工蟻一齊做呢樣嘢；蟻喺生理上仲高度專化－工蟻淨係負責做嘢，唔曉繁殖，而蟻后就通常淨係識繁殖，唔曉搵食或者照顧幼蟲。
## 共生

有部份物種嘅蝴蝶（例如多種嘅灰蝶）會同蟻形成互利共生（mutualism）嘅關係：呢啲灰蝶幼蟲嘅身體有特殊構造，識得釋放一啲特殊化學物質同蟻溝通，吸引啲蟻過嚟；同時，隻幼蟲嘅身體曉分泌一啲蜜露（honeydew；一種富含糖份嘅黐立立液體），而呢啲蜜露對於蟻嚟講係好有用嘅糧食，所以啲蟻就會好樂意噉幫手保護隻蝴蝶幼蟲－於是乎隻蝴蝶幼蟲同啲蟻就形成咗一種互惠互利嘅關係。

另一方面，又有啲物種嘅蝴蝶幼蟲會用呢一點嚟去整蠱同利用啲蟻：大藍蝶（*Phengaris arion*）嘅幼蟲會吸引啲蟻帶佢返去佢哋嗰個（好安全嘅）蟻丘嗰度，跟住隻大藍蝶幼蟲會寄生喺個蟻丘度，以食啲蟻嘅幼蟲同卵嚟維生。

## 殺蟻藥
* 硼酸

## 第啲生物
* 蜜蜂
* 白蟻

## 語言詞匯
* 蟻懶（laan1）：形容慢吞吞
*一身蟻：形容惹禍上身
* 蟻多嬲死象：即以多制少
* 蟻民：（帶貶義）通常指身份地位低微到好似蟻一樣嘅市民，常見於自嘲、自貶

## 註釋

## 參攷資料

## 出面網站
* 螞蟻網站 
* 關於膜翅目昆蟲  
* 螞蟻數據 
* 螞蟻物種介绍 
* 螞蟻圖片 
* 關於螞蟻嘅研究（贏得1991年普立茲獎）
*  螞蟻嘅網站 
* 中國啲螞蟻
山東

**山東**係中國一個省，簡稱**魯**，省會係濟南市。黐住河北、河南、安徽、江蘇四省。出名嘅城市包括：濟南、青島、淄博、煙台。

## 地理
山東中部高，泰山係全省最高點；東部嘅山東半島伸入黃海，北面隔住渤海海峽對住遼東半島，東面隔住黃海對住朝鮮半島，東南面有黃海，遠少少有東海同日本南部島嶼。

## 文化
山東係儒家文化發源地。好似孔子、孟子都係山東人。
骷髏會

**骷髏骨頭會**（）係美國秘密社團（secret society），成員包括美國重要人物，例如美國總統、聯邦大法官同埋大學校長。

## 睇埋
*狼首會
*耶魯大學
*三合會
*光明會
*共濟會

## 參考
*Members
*Robbins, Alexandra. *Secrets of the Tomb: Skull and Bones, the Ivy League, and the Hidden Paths of Power*. Back Bay Books, 2003. ISBN 0-316-73561-2
甘肅

**甘肅**（；威式拼音：**Kansu**）喺中國西北部，係中華人民共和國一省，簡稱**甘**（）或**隴**（）。佢近住黃河上游，省會蘭州。

甘肅古時係外族人聚居地，漢朝張騫通西域，甘肅一下子就多咗幾個城市。但係由於水源唔多，甘肅經濟千百年嚟都冇其他省份發達。因為歷史關係，回族人亦都特別多。
美國股市

**美國股市**，簡稱**美股**，係美國紐約證券交易所同納斯達克嘅股市。佢通常主要股票表現嘅指標，係道瓊斯工業平均指數、納斯達克綜合指數同標準普爾500指數，所以話「美股升幾多點」，即係「道指升幾多點」、「納指升幾多點」同「標普500升幾多點」。

## 睇埋
* 標準普爾500指數
* 納斯達克100指數
金庸

**金庸**（，， ），真名**查良鏞**（），係唐人武俠小說作家、報人。佢喺中國大陸出世、長大同讀書，後來移居香港。佢寫過十五部武俠小說，亦係香港傳媒《明報》嘅創辦人，其後曾經喺金庸、蔡瀾、倪匡同黃霑等出名嘅香港四大才子成員，先後分別由黃霑、金庸、倪匡同蔡瀾亦係2004年、2018年、2022年同埋2025年逝世。

## 生平
### 早年
1924年3月10號，查良鏞响浙江海寧袁花鎮出世。佢祖籍江西婺源。

1944年，佢就讀重慶中央政治學校外交系，批評校政而俾人革扯。第二年，佢喺《東南日報》做記者。

### 移居香港
1947至1948年，查考入上海《大公報》，同元配杜治芬結婚，並到香港參與大公報香港版籌備工作。1952年，由大公報調去《新晚報》幫手籌辦。1953年，佢以「林歡」筆名幫長城公司編寫電影《絕代佳人》。

1955年2月8號，佢改咗個筆名「金庸」（鏞嘅拆字），喺《新晚報》連載第一本武俠小說《書劍恩仇錄》。

1957年，佢離開《大公報》，加入長城電影製片公司。

### 《明報》
1959年5月20號，查創立《明報》。佢係社長，負責寫社論，亦不斷連載武俠小說。

1967年，香港爆發六七暴動。8月，懷疑因為明報社評譴責左派放炸彈，令左派不滿，有人寄郵包炸彈到查宅，好彩及早發現，冇人受傷。佢跟住走佬到海外暫避。

1972年，以金庸為筆名嘅最後一本武俠小說《鹿鼎記》連載完畢之後，佢宣布封筆，唔再寫武俠小說。

### 從政
1985年6月，查獲委任為香港基本法起草委員會（草委會）委員。1986年4月，佢成為草委會「政治體制專題小組」港方負責人。1988年11月至12月，佢同查濟民提出有關特首及立法會嘅「雙查方案」。佢之後寫3篇社評為雙查方案辯護。超過20位大學生喺明報報館出邊火燒《明報》抗議。

1989年爆發八九民運，中國北京及多個城市有大規模示威。北京示威學生佔據天安門廣場。5月20號，北京戒嚴。同日，查辭去基本法起草委員會委員，亦唔再做明報社長，只做董事局主席。

### 退休
1991年，明報上市。同年，于品海嘅智才管理顧問公司收購明報。1992年2月，查去英國牛津大學做訪問學者半年。1993年4月1號，响明報董事會轉做名譽主席。于品海做主席。1994年1月1號，查辭任明報名譽主席。

### 晚年
1999年2月，查良鏞做浙江大學人文學院院長，做咗九年。2007至2010年，查攻讀及考獲英國劍橋大學歷史學博士學位。

2018年10月30號，查良鏞喺香港養和醫院過身，享年九十四歲。

## 個人榮譽
### 榮譽博士
* 香港大學名譽社會科學博士（1986年）
* 香港理工大學榮譽法學博士（1996年）
* 香港公開大學榮譽文學博士（2000年）
*  劍橋大學榮譽文學博士（2005年）
* 香港科技大學文學榮譽博士（2007年）
*  蘇州大學名譽博士（2008年1月3號）
* 香港樹仁大學榮譽文學博士（2010年）
*  國立清華大學名譽文學博士（2011年）
*  澳門大學榮譽文學博士（2011年）

### 勳銜
* 大紫荊勳章（2000年）

### 獎
* 世界傑出華人獎

## 部分公職

* 香港中華文化總會創會會長

## 屋企人
查良鏞結過三次婚。1948年同杜治芬結婚。1956年同朱玫結婚，生咗兩仔兩女，大仔傳俠，細仔傳倜，大女傳詩，細女傳訥。1970年代，同林樂怡結婚。

1976年，查傳俠喺美國讀書嗰陣自殺身亡，終年十九歲。查良鏞喺《倚天屠龍記》「後記」提過呢件事。

## 作品

將其中14部小說嘅第一個字連埋，即係「飛雪連天射白鹿，笑書神俠倚碧鴛」。《越女劍》原本喺《明報晚報》1970年創刊嗰時連載，係最後及最短嘅金庸武俠小說。喺《明報晚報》開始登嗰時，《鹿鼎記》重連載緊。

金庸武俠小說有唔同版本，因為佢喺1970年代之後將啲小說修訂並結集成書。

除咗武俠小說，查仲寫咗好多社論。另外，佢同梁羽生、百劍堂主三個人喺《大公報》嘅專欄結集成《三劍樓隨筆》。佢仲寫過／出版過《袁崇煥評傳》、《在台所見・所聞・所思》（1972年，明報出版社）、《探求一個燦爛的世紀：與池田大作的對話錄》、《金庸散文集》（2006年，作家出版社，ISBN 9787506337496）、短篇小說《月雲》、明窗小札。

根據香港現行版權條例，版權喺作者過身50年後過期，噉查良鏞嘅作品版權預計喺2069年過期。

## 金庸作品衍生產品
;動畫
* 《神鵰俠侶》

;漫畫
* 《射鵰英雄傳》（全38冊，李志清）
* 《神鵰俠侶》（全18冊，黃展鳴）
* 《笑傲江湖》（全26冊，李志清） 

;電腦遊戲（video game）
* 金庸群俠傳（智冠科技）
* 武林群俠傳（智冠科技）
* 金庸群俠傳 Online（中華遊戲網）
* 金庸群俠傳 Online 2（中華網龍）
* 天龍八部online（搜狐製作台灣Gameone代理）

;電腦遊戲（文字）
* 俠客行（MUD）

## 參考

## 相關書本
* 

## 出面網頁

*金庸網
*金庸江湖網上討論區
*金庸茶館
*台灣金庸小說版本研究
*劉國重論金庸
*shaolinpai 論金庸
攪珠機

**攪珠機**又叫做**搖獎機**，抽出當中數字波，成為彩票攪珠結果。六合彩就係用咗攪珠機攪出啲中獎冧吧。
彰化縣

**彰化縣**（）係台灣西部一個縣區，人口大約有一百廿八萬幾，係人口最多嘅縣。而家嘅縣長係王惠美，縣城喺彰化市。
## 教育
### 大專院校
*中州科技大學 - 因為涉及烏干達學工爭議，台灣教育部喺2022年2月16號決議該校111學年起停止全部招生。

## 參考

## 連出去
*彰化縣政府
*彰化縣各鄉鎮市公所首頁
*彰化地名嘅由來
*淺談彰化地區嘅史前文化
*彰化縣文化局
Infosys

**Infosys Technologies**（NASDAQ：**INFY**）係印度最大最出名嘅高科技外伴（*out-source*）公司。

而家總部響班迦羅爾。公司請咗九萬幾人，印度開咗30間開發中心。

## 連出去
* Infosys official website
護法之役

**護法之役**係孫中山喺1917年以維護約法為號召北伐段祺瑞嘅一場仗。

段祺瑞掌握咗實權之後，應日本同英、美要求，對德國宣戰。日本就應承借錢畀中國，同埋幫中國訓練軍隊。另外，段祺瑞聲稱自己已「再造共和」，喺拒絕恢復臨時約法同國會之際，又另組由自己控制嘅參議會。當時孫中山反對中國向德國宣戰，德國大使下旗回國之前，就經過仲响上海做緊股票嘅蔣介石（蔣介石日記有寫呢單野），暗中畀咗二百萬銀圓孫中山。孫中山以維護約法為號召，賄賂响北京冇得撈嘅國會議員、同埋北洋政府唔出糧嘅海軍，聯合西南軍閥陸榮廷、唐繼堯等人，响廣州另外組織中華民國軍政府，對抗北京段祺瑞。孫中山自任為海陸軍大元帥，出師北伐，就係護法之役。後來孫中山啲錢用完，佢堅持用兵，搞到廣東民窮財盡。西南軍閥同廣東軍頭陳炯明都唔妥，先後同佢反面，將佢趕出廣州。孫中山去咗上海租界。冇耐之後，另一外國勢力蘇聯派越飛上門搵孫文合作。畀大筆錢佢重返廣州；又送軍火，派軍官幫佢建立軍校；派政治顧問教佢學列寧主義嗰一套，成立獨裁嘅黨政軍組織。
屯門醫院

**屯門醫院**係一間位於香港新界西屯門區嘅政府醫院，始建於1979年，於1990年3月8號啟用。醫院座落於新界屯門青松觀路，東面係屯門河，西面係青山醫院，北面係兆康苑。家下由醫院管理局管理，隸屬新界西聯網，為屯門新市鎮及新界西北區居民提供服務。

截至2005年3月31號，屯門醫院有1536張病床，員工接近3000人。現時屯門醫院行政總監係盧志遠醫生。

醫院大樓樓高10層，地下主要係急症室以及日間寧養中心，1樓有社區服務中心及圖書館，2樓有餐廳、病房及手術室。為擴展服務，醫院成立咗創傷科小組及提供先進嘅心導管化驗室裝備，並籌組初生嬰兒深切治療部、深切治療部及冠心病護理部。

## 服務範圍
*服務：
**急症室
**核子醫學
**病理學化驗
**寧養服務
**放射診斷
*專科：
*腸胃肝臟科
*心臟科
*內分泌及糖尿科
*老人科
*血液及血液腫瘤科
*感染及傳染病科
*紓緩內科
*腎科
*腦神經科
*呼吸系统科
*風濕病科
*復康科
*內科
*肝膽胰外科
*血管外科
*上消化道外科
*乳腺外科
*大腸肛門外科
*甲狀腺外科
*整型外科
*泌尿外科
*胸肺外科
*眼科
*婦瘤科
*不育科
*泌尿科
** 脊椎神經外科
** 功能性神經外科
** 小兒神經外科
** 介入神經放射學
** 立體定向放射外科
** 神經腫瘤科
** 神經血管外科
**麻醉科
**聽力學科
**弱智科
**臨床腫瘤科
**婦產科
**牙科眼科
**皮膚科
**矯形及創傷科
**兒童及青少年科
**耳鼻喉科
**內科及老人科
**腎科
**外科
*其他：
*創傷中心
*緊急輻射治療中心
*兒童及青少年精神健康中心
**社區服務中心
**老人科日間醫院
**癌症病人資源中心
**日間診療中心
**老人科社區評估服務
**物理治療
**職業治療
**義肢修復矯正服務
**言語障礙治療
**聽力治療
**足科
**臨床心理服務

## 社區醫療服務
*社區醫療中心
**容鳳書健康中心
**天水圍健康中心
**元朗賽馬會健康院
*診所
**仁愛普通科門診診所
**屯門診所
**湖康診所
**錦田診所
**天水圍北普通科門診診所
**元朗容鳳書眼科診所（已於2005年3月29日搬去屯門眼科中心）
*其他設施及社區服務
**病人圖書館
**義工服務
**輔導服務
**善終輔導
**健康講座
**病人支援小組
**病人互助小組
**社區醫護計劃
**統籌志願團體探訪醫院

## 睇埋
*香港醫院一覽
*屯門醫院站

## 出面網頁
* 官方網頁
* 醫院管理局：屯門醫院
葉序

**葉序**（）係樹葉嚮植物枝莖上面生長分佈次序。嚮植物學上面，葉序係分析辨認植物種類嘅一種途徑。最簡單嘅幾種葉序類型，包括對生，輪生、互生。

## 對生

又叫做十字對生，葉片嚮莖節上兩片、兩片一排，一對對差唔多形成180度。咁生法有利光合作用。對生植物例如丁香、迷迭香、薄荷葉。

## 輪生
每莖節上至少生3塊葉，輪狀排列。例如夾竹桃科、黑板樹、軟枝黃蟬。

## 互生
每莖節上只生一塊葉。成枝植物，葉序可能成為螺旋狀、二列狀或者三列狀。螺旋狀葉序植物例如樟樹科植物；二列狀植物例如鳶尾科植物；三列狀例如莎草科植物。

## 睇埋
* 花序
* 樹枝

## 拎
* 葉序1
* 葉序2

類:葉
Ikariam

**Ikariam**係一個德國開發嘅免費、以網頁為本嘅 MMOG 戰略遊戲。玩家淨係需要提供一個電郵地址、同自己改一個名，就可以開始遊戲。

玩家可以喺Ikariam入面同數以千計嘅其他玩家溝通，控制自己嘅城鎮同人民走向光榮同埋勝利。喺遊戲入面，玩家會扮演一個國家嘅國王或者皇后，同其他玩家進行一場資源爭奪戰。遊戲係24小時都喺度行緊嘅，就算玩家登出咗，城鎮仍然係會自動採集資源同埋執行玩家登出前落嘅攻擊指令，甚至乎有可能俾其他玩家攻擊。

## 遊戲內容
喺遊戲入面，每個群島會有八種唔同嘅奇跡建築，每個島上面都有唔同嘅奇跡建築。每個島上面都有一個鋸木廠可以用嚟獲得木材，另外重有一個建築可以獲得唔同嘅奢侈資源（葡萄酒、大理石、水晶同埋硫磺）。

唔同嘅島上面，都有唔同嘅奢侈資源：
*生產葡萄酒嘅島：只有呢個島先可以生產葡萄酒，而呢個島除咗木材之外冇辦法生產其他奢侈資源。
*生產大理石嘅島：只有呢個島先可以生產大理石，而呢個島除咗木材之外冇辦法生產其他奢侈資源。
*生產硫磺嘅島：只有呢個島先可以生產硫磺，而呢個島除咗木材之外冇辦法生產其他奢侈資源。
*生產水晶嘅島：只有呢個島先可以生產水晶，而呢個島除咗木材之外冇辦法生產其他奢侈資源。

一個島可以容納十六座城市，島上面嘅奢侈資源生產地必須由島上面嘅玩家貢獻木材嚟升級。

而同一時間，每座城市只可以起或者升級一個建築，隨住建築嘅級別提高，所需要嘅資源亦會同時間越嚟越多，所以城市建設嘅步伐好慢。

## 總積分
喺Ikariam入面，每個帳號都有積分，城市嘅一舉一動，都會影響到積分。

總積分係由下面五種類別嚟決定：

*總人口數
*建築消耗資源
*軍隊
*研究

總積分=總人口數+(建築所消耗嘅資源/100)+軍事積分+(六倍原始研究點數/100)

## 市民與民意
喺Ikariam入面，市民係維持一個城市嘅重要關鍵。無論係採集資源、生產軍隊、研究等等，甚至連維持研究、軍隊所需嘅黃金，都係需要喺市民身上攞嘅。所以點樣擁有足夠嘅人力同埋財政嘅穩定，就要一定要依賴住合理嘅人口。

一般嚟講，人口增加需要注意嘅係：房屋、民意，如果達唔到呢兩個條件，係冇辦法增加人口。

房屋增加嘅方法：

*研究相關研究（好似烏托邦）
*升級市政府

增加民意嘅方法：

*建造酒館：增加12民意
**增加葡萄酒嘅供應量
*建造博物館：增加20民意
**增加文物嘅展出數量
*研究相關嘅研究（好似烏托邦、未來經濟等）

當民意唔係負數嘅話，人口係唔會即刻增減，人口嘅增減速率係透過成長率。成長率嘅計算方法為：民意/50

當人口上升一人口數之後，民意就會下降一民意；相反亦係。

## 出面網頁
* 官方網站
* 香港官方網站
* 中國大陸官方網站
郭小霖

**郭小霖**（**Alvin Kwok**，）係香港歌手同音樂創作人。1980年代由加拿大返香港，做作曲、編曲、監製，後尾自己做埋歌手。代表作有《從不知》、《愛情蝙蝠俠》、《迷惘》呢啲。另外，張國榮嘅《無心睡眠》都係由佢作曲。之後又做幕後廣告音樂人，同Sony/ATV音樂創作總經理。

## 唱片

### 個人專輯

### 合輯或復刻

### 3吋CD Single

## 參考

## 出面網頁

類:香港唱作人
類:香港音樂製作人
類:聖若瑟英文中學舊生
類:加拿大唐人
小霖
天河區

**天河區**（）係中國廣州嘅市轄區。喺廣州舊城嘅東面。近年發展好快，成為咗廣州嘅商業中心之一。

## 名
以前呢度有個地方叫大水圳，元朝嘅已經有記錄呢個地方. 1926年，軍閥李福林入來，將大水圳嘅名改成天河村。後尾起咗天河機場，1984年拆機場起天河體育中心，1985年建區嗰陣就決定叫天河區。

## 經濟

天河係廣州經濟最發達嘅商業中心。截至2011年尾，天河區嘅GDP係2138.73億元，係全廣州市第一。

## 出名建築
### 摩天大樓
*中信廣場
*中國市長大廈同大都會廣場（雙塔建築）
*天河城廣場：雙塔建築，雙塔係粵海天河城大廈，下邊7層係天河城。
*廣州西塔同廣州東塔：雙塔建築，西塔已經完工，東塔起緊。
*中泰國際廣場

## 出名嘅購物中心
天河城、太古匯、正佳廣場、太平洋數碼廣場、廣州購書中心

### 體育館
天河體育中心、廣東奧林匹克體育中心

### 大學
*暨南大學
*華南理工大學
*華南師範大學
*華南農業大學

## 交通
### 大型樞紐
廣州東站、天河客運站。

## 參攷
越秀山

**越秀山**（）係廣州嘅一座山，海拔70米。北面有白雲山，南面對住中山紀念堂同廣州市政府。好耐以前，越秀山又叫做**粵秀山**、**越王山**。明朝永樂年間，山上曾經有座觀音閣，所以又叫觀音山。由主峰越井崗同埋周圍嘅桂花崗、木殼崗、鯉魚崗等等七個山崗同三個人工湖（東秀湖、南秀湖、北秀湖）組成。面積一共有86萬平方米。

而家越秀山主要部分係一個公園，裏面包括咗好多遊覽景點同體育場地。

## 史
大清時越秀山歸南海縣。

## 古蹟
*五層樓（鎮海樓）
*中山紀念碑
*百步梯
*羅虞臣墓
*伍廷芳、伍朝樞墓
*明朝古城墻
*明紹武君臣冢
*明將軍王興墓
*四方砲臺
*越王臺
*觀音山戰鬥遺址

## 其他建築
*越秀山體育場
*五羊石像
*海東京畿園
*金印遊樂場
*廣東電視塔
*球型水塔
*光復紀念亭
*孫中山讀書治事處紀念碑
*廣州市第二中學

## 交通
*地鐵二號綫越秀公園站

## 相關歌仔
上世紀六七十年代，廣州有隻好無厘頭嘅歌仔，就得四句歌詞：

## 連出去
*越秀公园

## 攷

類:廣州旅遊景點
陳氏書院 (西關)

**陳氏書院**（），亦叫**陳家祠**（），堂號**聚賢**，係廣東七十二縣陳氏合族祠。祠堂喺南海縣下恩洲恩龍里（廣州市中山七路）；清朝光緒十六年至二十年之間（1890年—1894年）起。

陳家祠係集咗嶺南咁多代建築藝術精華嘅典型代表，包括咗前院、西院、東院同後院，佔地一萬五千幾平方米。陳家祠嘅建築由深三進，廣五間，大細十九座建築物組成，建築中心係高廿幾米嘅中進主殿「聚賢堂」。

陳家祠喺2002年列入咗羊城八景，叫做「古祠留芳」。

## 交通
*地鐵：
*:、：陳家祠站
毛片

**毛片**可以係：
* 啱啱拍好，未經後期製作編輯剪接嘅毛片
* 鹹片、㚻片，因為內容見露出人嘅下體毛髮而得名
* 中國大陸吹捧毛澤東嘅戲，簡稱「毛片」
門

**門**（）係畀住建築物嘅入口同埋出口嘅嘢，舊時一般係用木造，家下好多料都有。

## 引伸
門，引伸出去，係一樣控制出入嘅機制，好似相機嘅快門、蒸氣機嘅活門。辭彙上面，門就引伸最去講屋企，可似門户咁。

## 門嘅分類
* 正門
* 後門
* 防火門
* 拉門
* 旋轉門
* 卷門
* 鐵閘
* 校門

## 睇埋
* 閘

## 連出去
* 中國嘅門文化
* 一種防火門嘅構造（美國專利文件）
* 門嘅歷史資料
馬里

**馬里共和國**（簡稱**馬里**，）係非洲西北部一內陸國，面積有124萬平方公里，2020年估計有2000萬人口。法定語文係法文。而家畀軍人統治。

## 參考

## 出面網頁

* 馬里政府官方網站
* 馬里旅遊網
* 
* 
* 
* 
* 
* 
*
何晶

**何晶**（）係前星加坡總理李顯龍嘅老婆，做緊淡馬錫控股執行董事兼CEO。

## 身世
1976年喺星加坡大學電子工程系一級榮譽畢業，1985年同星加坡總理李光耀個仔李顯龍結婚，1995年喺史丹福大學電子科學碩士畢業，2002年做咗淡馬錫執行董事，2004年做咗淡馬錫CEO同埋星加坡總理夫人，淡馬錫係全球最有實力嘅主權基金之一。

## 出面網頁
活塞男案

**活塞男案**係香港一單風化案。2008年8月6號夜晚，藍田公園觀景台，有個40幾歲姓辛嘅男人報警，懷疑陽具撠實喺公園健身鐵板嘅圓窿（直徑約1吋），掹唔番出嚟，要連人帶鐵板送去醫院，先至解到困。

## 反應
網上廣泛討論。活塞男「屌板」成為網上潮語，而佢碌㞗亦戲稱「板男根」。

同年活塞男獲得榮譽表揚。

## 專家觀點
李明英、都認為，活塞男可能犯咗法。

## 註

## 拎
*香港網絡大典：活塞男
*下體插公園鐵板 「活塞男」無法自拔 折騰4小時獲救，蘋果日報，2008年8月8日 

*半夜除褲做運動 中年漢子孫根「被困」、 醫生：血液不通致發腫難拔出，明報，2008年8月8日。
*街頭自瀆 尋根究柢，明報，2008年9月3日。
*用錯方法 自慰變自虐，明報，2008年9月3日。
*心理障礙向專家求助，明報，2008年9月3日。

### 香港以外傳媒報導
*Man Humps Bench, Gets Stuck
*Man Almost Loses Penis Humping Steel Bench
*英國《每日電訊報》：Man 'who had sex with park bench' cut free
*澳洲《新聞日報》：Man's penis stuck in park bench
*日本《活力門》新聞：公園のベンチで性欲を満たそうとした男性が病院に搬送される
嘉侖-嘉塔路

**嘉侖-嘉塔路**（英文寫：*Thanon Karon-Kata*）係泰國布吉府南邊嘅馬路，地圖上標號4033。大至沿住嘉侖海灘落嘉塔海灘行，總長1千米。條路北頭係風景了望口，南邊條路唔知乜名。條路上有名嘅酒店為地中海度假村（*[[Club Méd]]*&nbsp;），佢幾乎佔曬成嗰嘉侖海灘。
手塚治蟲

**手塚治蟲**（、；），原名**手塚治**，係日本漫畫家、動畫家、醫生、醫學博士，大阪府豐能郡豐中町人。著有森林大帝（小白獅）、小飛俠阿童木、怪醫黑傑克等等，

1989年2月9號，佢因為胃癌過咗身，終年60歲。

## 出面網頁

* 手塚治虫公式Web
* 手塚治虫公式facebook
* 宝塚市立手塚治虫記念館（開館1994年4月25日）
* Google歴史アーカイブ 手塚治虫
* 「倉田わたるのミクロコスモス」“手塚治虫漫画全集”解説総目録
* 手塚治虫のすべて

類:日本漫畫家
類:癌死者
白雲區

**白雲區**（）係中國廣州嘅市轄區，個名出自白雲山。面積1029.4平方公里，人口85萬8千人。區入面有廣州白雲國際機場。

## 旅遊景點
*三元里古廟
*白雲山
*雲台花園
*帽峰山
*南湖遊樂園
*雕塑公園

## 建築
*廣州白雲國際機場
*廣州體育館
*廣州白雲國際會議中心
黃埔區

**黃埔區**（）係中國廣州市嘅一個區，喺廣州市中心嘅東面。面積484.17平方公里，人口88.01萬。區内嘅黃埔港係華南地區嘅第一大港，千幾年前，黃埔就經已係聞名世界嘅商埠。2014年1月，國務院批准撤銷蘿崗區同原先嘅黃埔區，設立新嘅黃埔區。

## 旅遊景點
*黃埔軍校舊址
*南海神廟
*浴日亭
*蘿崗香雪公園

## 古村落
*橫沙村
*姬堂村
*深井村
*南灣村
*文冲村

## 攷
黃埔

**黃埔**可以係：

* 黃埔區，廣州市轄下嘅一個市轄區
* 黃埔街道，廣州市黃埔區轄下嘅一個街道
* 黃埔 (廣州)，廣州市黃埔區入面嘅一個地名
* 黃埔村，喺廣州市海珠區東面，黃埔古港所在地
* 《黃埔條約》，又叫《中法五口通商章程》，係1844年10月24號，清朝同法國簽嘅不平等條約
* 黃埔古港，廣州市海珠區黃埔古村入面，同佢嘅南海神廟都係古代海上絲綢之路嘅發祥地
* 黃埔軍校，1924年中國國民黨响廣州開嘅軍事院校
* 黃埔站 (廣州)，廣深鐵路黃埔支線一個貨運站
* 和記黃埔，一間喺香港交易所上市嘅公司
* 黃埔 (香港)，香港九龍紅磡黃埔花園一帶
* 黃埔船塢，昔日位於香港九龍紅磡嘅船塢
* 黃埔新邨，香港九龍紅磡嘅大型屋苑
* 黃埔花園，喺香港九龍紅磡嘅大型商場黃埔新天地嘅上蓋屋苑
* 黃埔新天地，喺香港九龍紅磡嘅大型商場一帶
* 黃埔站 (香港)，港鐵觀塘綫車站
* 黃埔 (新加坡)，喺新加坡諾維娜嘅一個住宅區，以人稱「黃埔先生」嘅華人領袖胡亞基（胡璇澤）命名
* 黃埔單選區，新加坡國會其中一個單選區
* 黃埔再生資源利用公司，中國企業
安樂死

**安樂死**係一種令到人或者動物可以用冇痛苦或者盡量少痛苦嘅方式去結束生命嘅措施。

## 人類

安樂死喺世界上好多地方都係一個爭論得好激烈嘅話題。而家法律上准用某程度嘅安樂死嘅國家或者地區有比利時、荷蘭、盧森堡、泰國、美國嘅俄勒岡州、華盛頓州、西班牙嘅安達露絲亞自治區呢啲。

安樂死按意願分做自願安樂死同非自願安樂死兩種；前者指赴死者同意嗰種；無辦法得知受死者係唔係同意，而家屬或監護人，同醫生都同意嘅，叫非自願安樂死；喺其他情況之下冇咗條命（處決、兇殺、意外……），通常唔算安樂死。

安樂死亦可以跟執行方法劃為主動安樂死或被動安樂死。

## 語文
「安樂死」喺希臘文叫**εὐθανασία**；「εὐ」解「好」，「θανασία」解「死」；唔少印歐語言嘅同義詞皆由此變化而嚟。

## 睇埋
*自殺
*安樂死過山車
*動物安樂死

## 參考
華盛頓

**華盛頓**可以係：

* 佐治華盛頓，美國總統
* 華盛頓哥倫比亞特區，美國首都
* 華盛頓州，美國州份
* 華盛頓 (1975年出世足球員)，巴西足球員
夏灣拿

**夏灣拿**（；，，以前叫**San Cristóbal de La Habana**），普通話譯做**哈瓦那**，係古巴首都，人口210萬。夏灣拿喺古巴西北部海岸，面向佛羅里達海峽，距離美國佛羅里達州嘅南部大概144公里。
奧利里奧

**奧利里奧**（**Fábio Aurélio Rodrigues**，）係巴西足球員，效力過英格蘭超級足球聯賽球會利物浦。

佢係喺巴西球會聖保羅出道，踢過西班牙球會華倫西亞，贏咗兩屆西班牙甲組足球聯賽冠軍。2004年佢轉打利物浦。奧利里奧通常係打左閘，主要負責傳中球。佢喺華倫西亞曾經上陣過近百場比賽，之但係轉打利物浦之後佢成日都受傷，上陣時間因而冇咁穩定。

奧利里奧後生嗰陣成日都入選巴西青年軍，打過2000年夏季奧林匹克運動會。不過因為巴西足球人才過剩，奧利里奧喺嗰陣之後就再無代表過巴西足球代表隊。

## 出面網頁
* 
*
麥卡錫

**麥卡錫**（，）係美國政治人，共和黨參議員，反共人士。1946年做咗美國參議員，之後就成日發表攻擊共產黨嘅演說，之後搞咗個非美調查委員會（House Committee on Un-American Activities，HUAC），喺文藝界同政府部門煽動啲人互相起底，好多人因此受到迫害到懷疑，佢嘅行為被人叫做「麥卡錫主義」。之後佢重喺美軍入面搞忠誠調查，引起時任總統艾森豪威爾嘅強烈不滿（艾森豪威爾出自軍方系統，喺二戰期間盟軍歐洲戰區最高統帥）。後來受到美國參議院譴責。佢死於由酗酒引起嘅肝炎。

而家有人認為佢喺任內堅決打擊共產主義，阻止咗反對民主自由嘅共產主義喺美國嘅入侵，穩定美國自由民主嘅基石。

類:美國參議員
白翅棲鴨

**白翅棲鴨**（拉丁學名***Cairina scutulata***；英文**White-winged Wood Duck**）係野鴨嘅一種。同針尾鴨有親緣關係，但根據最近嘅DNA分析（Johnson & Sorenson，1999年）同生物地理上分析顯示，佢同潛鴨比較似啲。
白棲棲鴨以前分布嘅範圍好廣，印度、孟加拉、東南亞至到印尼都有。但直到2002年，數量急降至800隻（大概200隻喺泰國、越南等，蘇門答臘150隻，450隻喺印度、孟加拉等）。因當地嘅濕地生境（低地雨林嘅溪流、小潭同沼澤）大受破壞，加上盜獵，已成為一級受保護動物。

## 習性
白翅棲鴨屬大型棲鴨，羽毛黑色，腳短，腳爪強而尖，對翼生有白色嘅覆羽。頭頸都係白色，滿佈黑點。公乸兩性嘅體型同顏色好似，但鴨乸比鴨公細隻啲，色澤亦較暗。佢哋日間響大樹嘅葉叢中棲息，夜晚就好活躍，響森林中幽暗隱蔽同佈滿雜草嘅小潭同水流緩慢嘅溪流度揾食。白翅棲鴨喺接近沼澤地嘅樹洞內築巢，每次生6至13枚蛋，孵化期為33至35天。 

## 嘢食
白翅棲鴨係雜食動物，食種子、水生植物、昆蟲、蠕蟲、軟體動物、青蛙同魚毛。 

## 保育狀況
瀕危物種，列入瀕危野生動植物種國際貿易公約附錄（I）。喺香港，香港動植物公園同九龍公園嘅鳥湖都有養白翅棲鴨，而香港濕地公園嘅「熱帶沼澤」亦有佢嘅模型展覽。

## 參考資料
*  Database entry includes a range map, a brief justification of why this species is endangered, and the criteria used
* **Johnson**, Kevin P. & **Sorenson**, Michael D. (1999): Phylogeny and biogeography of dabbling ducks (genus Anas): a comparison of molecular and morphological evidence. *[[Auk (journal)|Auk]]* **116**(3): 792–805. PDF fulltext

## 出面網頁

* BirdLife Species Factsheet
* 香港動植物公園白翅棲鴨介紹
詹瑞文

**詹瑞文**（**Jim Chim Sui-man**，），又名**詹昊宸**，係香港舞台劇、電影創作人兼演員。1990年畢業於香港演藝學院戲劇學院，隨後獲英國形體劇場導演David Glass賞識，參與英國巡迴演出及研習現代默劇。翌年跟隨大師級表演導師Philippe Gaulier及Monika Pagneux研習演技及形體訓練。1993年返香港創辦劇場組合劇團同埋PIP藝術學校，演過多套劇目同埋電影，贏得多個獎。代表作舞台劇《男人之虎》曾經演出128場，有9萬人次觀眾睇過，係香港紀錄。2008年改組劇場組合，成立PIP文化產業，唔使香港當局資助。

## 職務

### 公職
*香港藝術發展局評審
*香港戲劇協會評審

### 現職
*劇場組合聯合藝術總監
*PIP文化產業執行董事
*PIP藝術學校校長

## 演出
### 電影
*《買兇拍人》 飾 雙鎗雄 
*《大丈夫》 飾 網吧經理巴治奧
*《絕世好B》 飾 醫院高級副院長/催眠師金雷蒙醫生
*《龍咁威》 飾 貴利公司大佬
*《絕種鐵金剛》飾 李先生、李太太
*《婚前殺行為》 
*《戀上你的床》飾 顧全家醫生
*《重案黐孖Gun》飾 朱因
*《絕世好賓》 飾 深水埗區議員詹鈺成、嫖客、Peter仔、大伯、表弟、四姨婆、食環署衛生督察、A貨推銷員
*《我要做Model》飾 Lawrence
*《墨斗先生》 飾 銀行何經理
*《公主復仇記》 飾 偷情父親
*《》 飾 舅父
*《春田花花同學會》飾 會議主講經理
*《伊莎貝拉》 飾 包租公
*《大丈夫2》飾 爸爸生/雄哥
*《戲王之王》 飾 陳文龍
*《出埃及記》
*《家有囍事2020》
*《大盜演》 飾 詹記
*《夜校》

### 電視劇（[[ViuTV]]）
*2017年：《VR驅魔人》 飾  柴晶晶阿爸（第18-20集）
*2019年：《黑市 — 嚇親萬理通》 飾  閻老師

### 電視劇（[[Astro華麗台]]）
* 2018年：《陽關道》 飾 葛叔

## 出面網頁
* 
* 
* 
* 
* 
* 
* 
* 
* 
* 走進快樂共和國—詹瑞文
* 詹瑞文 in pinkwork, sound & video
Yarra Ranges Shire

**Yarra Ranges Shire**係澳洲維多利亞州東部嘅一郡，裏面包含好多個區。呢個郡喺1994年由先前嘅*Sherbrooke*、*Lillydale*、*Healesville*、*Upper Yarra*&nbsp;四郡合併而成。而家人口有14萬。

## 郡嘅直屬
而家有郊區，有城鎮。包括： 

## 連出去
* 郡地方政府 
* 社區介紹
爛山

**爛山**（，國文音譯**布羅肯希爾**）係澳洲新南威爾士州西部內陸以採礦出名嘅一個城市。佢又係有國際規模嘅BHP Billiton採礦公司嘅創立地。
賴恩·傑斯

**賴恩·約瑟·傑斯**（**Ryan Joseph Giggs**，原名**Ryan Joseph Wilson**，），係威爾斯足球領隊兼前球員，由1990年開始以足球員身份效力曼聯到2014年，打中場。

佢曾經係「紅魔」一個猛將，1999年同碧咸等人協助曼聯贏得歐洲最高榮譽嘅三冠王。喺2014年領隊莫耶斯俾曼聯炒魷之後，傑斯兼任暫代領隊到季尾。

喺1991至2007年，佢亦有代表威爾斯足球代表隊打國際賽，喺2012年奧運，佢以隊長身份代表英國參賽。

2013-14年球季完咗之後，曼聯委任雲高爾做新領隊，傑斯做助教，而傑斯亦以40歲之齡宣佈掛靴。2018年，佢開始做威爾斯足球代表隊主教練，2022年卸任。

## 出面網頁
* 
* ..:: National Football Teams ::.. Player - Ryan Giggs 
* Ryan Giggs - 曼联官方网站
史高斯

**史高斯**（，）係英倫足球員，踢中場。佢精於長傳同埋後上射門，遠射更加係佢嘅必殺技，所以有「後上殺手」同「遠射王」嘅稱譽。

史高斯喺1991年加入曼聯做學徒，1994年開始踢聯賽，成個職業生涯淨係效力曼聯一間球會。佢曾經為曼聯上陣676次，係曼聯史上上陣次數最多嘅球員之一（排第四），並為曼聯射入150球（排第九）。

史高斯喺1997年首次打國際賽，打過1998年同2002年FIFA世界盃同埋2000年同2004年歐洲國家盃。佢喺2004年宣佈退出國家隊。

2011年5月底史高斯宣佈掛靴，轉任曼聯教練之一。但喺2012年1月，史高斯復出，1月8號以球員身分喺英格蘭足總盃鬥曼城足球會。2013年5月史高斯再次掛靴。

法國前球王施丹曾經形容：「史高斯毫無疑問係佢年代之中最偉大嘅中場球員。」重話自己冇機會同史高斯做隊友係佢職業生涯中嘅遺憾。

## 攷

## 出面網頁

*
黃泰來

**黃泰來**（**Wong Tai-Loi, Taylor**，）係香港電影導演，香港歌手劉美君個前夫，導演黃堯個仔。

佢曾經參與公開聯署支持北京未經諮詢或香港人同意，強行訂立嘅《港版國安法》。

2025年7月16號，黃泰來因喉癌離世，享年75歲。

## 執導電影
* 1994年 刀劍笑
* 1994年 不扣鈕的女孩
* 1993年 太子傳說
* 1993年 一代梟雄之三支旗
* 1992年 明月照尖東
* 1992年 女黑俠黃鶯
* 1991年 魔畫情
* 1990年 至尊計狀元才
* 1990年 摩登如來神掌
* 1989年 三狼奇案
* 1989年 我在黑社會的日子
* 1989年 愛人同志
* 1988年 法中情
* 1988年 法內情
* 1987年 英雄好漢
* 1987年 鬼新娘
* 1987年 江湖情
* 1985年 江湖了斷
* 1984年 緣份
* 1982年 如來神掌
* 1981年 飛刀、又見飛刀

## 出面網頁
* 黃泰來作品一覽
* 邱禮濤與黃泰來
* 劉美君與黃泰來
畢打自己人

《**畢打自己人**》（英文：Off Pedder）係無綫電視時裝處境喜劇，內容圍繞寫字樓爭執同屋企故仔，2008年10月20號至2010年2月12號喺翡翠台同高清翡翠台首播，集數337集，每集半個鐘頭（連廣告），監製曾勵珍、羅鎮岳。呢套劇用一間雜誌社做主要背景，亦都有咗大部份《同事三分親》嘅演員。

《畢打自己人》嘅「畢打」嚟自畢打街（中環一條街），呼應劇集用中環做背景，成個名都係「不打自己人」（唔打自己友）嘅廣東話諧音，而英文名「Off Pedder」就惡搞喺畢打街20號嘅時裝舖頭「On Pedder」個名。

## 出面網頁
*無綫電視官方網頁 - 畢打自己人
寫字樓

**寫字樓**（），又嗌**辦公室**（），係畀人做嘢嘅一間房或者開放空間，處理一個機構嘅文書工作。

## 第啲意思
查實寫字樓亦係 Office building（辦公嗰座樓）噉解。就好似學校，可以指幾棟樓，一棟樓，可以淨係一層，可以係一間房，亦都可以係團體。

## 睇埋

* 總部
* 旗艦店
* 辦公室大樓
* 會議室
* 茶水部
* 休息室
* SOHO
* 虛擬辦公室
林炳昌

**林炳昌**（）係香港律師，人稱「廉署剋星」，因為2004年香港上市公司先科國際案干擾證人，同先科主席黃創光串謀妨礙司法公正罪成，而要坐最少4年監。嚮2009年2月林炳昌已經57歲。2010年6月，終審法院判林炳昌上訴得直，打甩串謀妨礙司法公正罪名。隨住終審法院判林炳昌無罪，律師會即時撤銷對佢嘅暫時停牌決定。

## 睇埋
* 先科國際，而家改咗名叫泰豐國際
* 艾勤賢大律師曾經係佢同事

## 拎
* 先科案林炳昌2009年2月上訴失敗，要再入獄兼加刑
* 「廉署剋星」林炳昌脫罪 終院批馬道立馮驊定罪欠證據
* 林炳昌復牌在即不雀躍
錢志明

**錢志明**，曾經係一個的士司機，因為字母小姐案，欺騙幾個亞洲小姐貞操或性服務，1991年罪成入獄3年幾。

## 拎
*字母小姐貪錢賣淫藝員財色兩失 2004年10月27日 《東周刊》　翁靜晶
*錢志明超速罰款 2004年02月10日 《星島日報》 	 
*字母小姐（一）至（十四） 《南方都市報》 查篤撐　2004年6月21日至2004年7月28日　查小欣
*藐視法庭可即時定罪 2003年08月25日 《星島日報》
*娛圈字母小姐案最轟動 2004年11月14日 《成報》
布吉大佛

**布吉大佛**（泰文：，英文嘅正式譯名：）係一座啱啱起好嘅佛像，響泰國布吉島西南部嘅山岡頂，呢度原本係橡膠種植園。根據家下已有嘅資料，可以相信大佛係尊坐佛像，佢唔係觀音像，面向東邊攀牙灣，背向安達曼海。高45米，矮過美國自由女神像1米，下底蓮座嘅直徑25米。地皮連同造價估計為三千萬泰銖（冇計到整場地同埋修路），由泰國南部各寺院嘅香客捐款捐咗成兩千萬銖，布吉政府埋單一千萬銖左右。

## 點樣嚟
布吉政府計劃咗從鎮龍灣整條路上嚟，從芭東嘅遊客可能要坐大巴翻過五、六百米高嘅卡杜山（嗰度一早有咗一尊遠近馳名嘅佛像），過山後往鎮龍、寶拉恭（遊艇碼頭）方向去搵嗰條路。

## 邊處望到
喺鎮龍灣、拉唯灣、卡塔、小卡塔海灘都直呈望到唔成問題，芭東海灘因隔住山望唔到，大概要上七十幾米高嘅芭東塔，喺卡崙海灘亦望唔到，去四十米高嘅美桃山莊酒店（*Peach Hill Hotel*-本身就響桃山頂）頂樓可能有希望。

## 睇吓
* 蘇梅大佛
* 春篷大佛

## 參考文

* 布吉大佛 —— @ 布吉郵報
* 大佛嘅興建
* 布吉大佛同鎮龍寺歷史
* 布吉大佛經已落成 —— @ 2009年3月嘅布吉雜誌
芭東海灘

**芭東海灘**（），簡稱：**芭東**，喺泰國布吉島嘅中西部，係出名嘅旅遊區‎。呢處有好多旅社同酒吧、夜店。

常住人口差唔多2萬人，季節性人口就冇定。

海灘邊主要嘅路叫他唯黃路，同離佢少少嘅辣烏迭兩佰年路。

## 連出去

* Patong Beach介紹
 

分類:泰國海灘
分類:布吉
連拿

**連拿**（**José Manuel Reina Páez**，花名**Pepe Reina**，），又叫**拉爾拿**，係西班牙足球員，做足球守門員，而家效力意大利球會科木。

## 出面網頁
丹尼爾艾加

**丹尼爾 艾加**（Daniel Munthe Agger，）係丹麥前足球員，打後衛，曾經效力英超球會利物浦。佢12歲嗰陣加入邦比青年軍，2004年加入隊中，2006年轉會到利物浦。

## 出面網頁
* 
* 
* 
*
馬斯查蘭奴

**馬斯查蘭奴**（**Javier Alejandro Mascherano**，）係前阿根廷足球員，打中場，而家係阿根廷U20嘅。佢喺阿根廷班霸河床出身，嗰時已經有出色表現，好多間球會都想招攬佢。後來佢先後加盟巴西嘅哥連泰斯同埋英格蘭嘅韋斯咸足球會，2007年加盟利物浦足球會。2010年加盟西甲巴塞隆拿。

馬斯查蘭奴亦係出名嘅茅躉王，多次喺比賽中粗野攔截對手令對手重傷，亦因此攞咗唔少紅牌。更加曾經試過喺雙紅會紅牌被逐依然留喺場上，要領隊賓尼迪斯鎮靜佢嘅情緒，之後俾英足總秋後算賬停賽兩場，罰一萬五千英鎊兼且利物浦額外罰多佢兩個禮拜週薪。

## 參考

## 出面網頁
* 
* 
* 
*
亞居老湖

**亞居老湖**（*Lake Argyle*）係澳洲最大嘅湖，渠喺西澳洲嘅堅柏厘（*Kimberley*）。豐水期湖面積約700平方公里，湖最長距離70公里，最闊處23公里。枯水期面積連四分之一都冇。湖裏頭淡水鱷有兩萬幾。
福岡縣

**福岡縣**（；）係日本九州北部一個縣，首府係福岡市。

北面係對馬海峽同朝鮮海峽，南邊同佐賀縣、熊本縣、大分縣接壤。面積有4,987.66平方公里。總人口5,098,118人（2024年9月1號）。

佢係九州島上人口最多嘅縣，係日本三大都市圈以外，唯一一個人口密度超過1000人/km²嘅繁華縣。

## 史
福岡縣地方曾經分屬筑後國、筑前國、豐前國。

「福岡」呢個名嘅來由係筑前國嘅統治家族黑田氏嘅發祥地係備前國嘅福岡（位於今日岡山縣瀨戶內市），所以縣名就叫「福岡」。

## 地理
西南面係佐賀縣，東北面同山口縣隔住關門海峽，南接熊本縣。九州兩個產業集中嘅大都市福岡市同北九州市就喺齊福岡縣度。另外九州北部沿岸好多島仔都歸福岡縣管。

## 政區

### 福岡地方
*福岡市：縣府所在，政令指定都市
**東區、博多區、中央區、南區、西區、城南區、早良區
*春日市
*筑紫野市
*大野城市
*宗像市
*太宰府市
*前原市
*古賀市
*福津市
*朝倉市
*那珂川市
*糟屋郡
**宇美町、篠栗町、志免町、須惠町、新宮町、久山町、粕屋町
*絲島郡
**二丈町、志摩町
*朝倉郡
**筑前町、東峰村

### 北九州地方
*北九州市：政令指定都市
**門司區、若松區、戶畑區、小倉北區、小倉南區、八幡東區、八幡西區
*中間市
*行橋市
*豐前市
*遠賀郡
**蘆屋町、水卷町、岡垣町、遠賀町
*京都郡
**苅田町、京都町
*築上郡
**吉富町、上毛町、築上町

### 筑後地方
*久留米市
*大牟田市
*小郡市
*筑後市
*八女市
*柳川市
*大川市
*浮羽市
*三井郡
**大刀洗郡
*三瀦郡
**大木郡
*八女郡
**廣川町
*山門郡
**瀨高町、山川町
*三池郡
**高田町

### 筑豐地方
*飯塚市
*直方市
*田川市
*宮若市
*嘉麻市
*鞍手郡
**小竹町、鞍手町
*嘉穗郡
**桂川町
*田川郡
**香春町、添田町、絲田町、川崎町、大任町、赤村、福智町

## 經濟
福岡縣嘅主要都市係日本主要產業中心之一，佔九州經濟約4成。主要嘅產業有汽車、半導體、鋼鐵。福岡縣係日本最大輪呔製造商石橋牌（Brigestone）、同埋日本重要家電業商Best 電器創業嘅地方。

## 教育
* 九州大學
* 九州工業大學
* 福岡教育大學
* 福岡大學
* 西南學院大學
* 福岡女子大學
* 福岡縣立大學

## 體育
足球
*福岡黃蜂（福岡市）
棒球
*福岡軟件銀行鷹（福岡市）

## 交通
### 航空
* 福岡機場
* 北九州機場

### 鐵路
*九州旅客鐵路
**九州新幹綫
**山陽本綫
**鹿兒島本綫
**日豐本綫
**筑豐本綫
**篠栗綫
**後藤寺綫
**日田彥山綫
**香椎綫
**筑肥綫
**久大本綫
*西日本旅客鐵路
**山陽新幹綫
**博多南綫
*西日本鐵道
**西鐵天神大牟田綫
**西鐵貝塚綫
**太宰府綫
**天城綫
*筑豐電氣鐵道
*平成筑豐鐵道株式會社
**伊藤多綫
*天城鐵道
**天城綫
*福岡市交通局
**空港綫
**箱崎綫
**七隈綫
*北九州高速鐵道
**小倉綫

### 公路
*九州自動車道
*東九州自動車道
*大分自動車道
*西九州自動車道

### 港口
* 博多港
* 北九州港

## 特產
* 鳳尾魚
* 士多啤梨
* 博多拉麵
* 辛子明太子

## 交好州省、城市
*  夏威夷州
*  江蘇
*  德里
*  曼谷
*  河內

## 出面網頁
*福岡縣官網簡體中文版
泰國伊斯蘭銀行

**泰國伊斯蘭銀行**（iBank）（）係一間泰國嘅銀行，2002 年成立。

呢間銀行由泰國財政部持有 48.54% 股份，泰國政府儲蓄銀行持有 39.81%，而泰王國泰京銀行就持有 9.83%。雖然財政部直接持股上限係 49%，但加埋其他國營銀行嘅持股，政府實際上控制咗 iBank 超過 98% 嘅股份。

iBank 嘅 Swift 代碼係 TIBTTHBK。銀行嘅財政年度係由 1 月 1 號去到 12 月 31 號。iBank 係根據伊斯蘭教法嘅原則運作，同其他伊斯蘭銀行同金融機構一樣。無論客係信咩宗教，銀行都會提供服務。

## 歷史
泰國伊斯蘭銀行係一間國營企業，2015 年全泰國有 130 間分行。銀行係根據《2002年泰國伊斯蘭銀行法》設立，並喺 2003 年正式開業。到咗 2005 年底，銀行總共有 9 間分行。隨後喺 2005 年 11 月收購咗泰王國泰京銀行嘅伊斯蘭銀行業務，令到分行數目由 18 間增加到 27 間。

## 業績
截至 2014 年底，iBank 公佈嘅總資產係 1,097 億泰銖。嗰年嘅淨利潤係負 95 億泰銖。

## 紓困
好似伊斯蘭銀行呢類國營金融機構嘅管理能力一直受到批評。批評者指出泰國財政部要向 iBank 注資成 200 億泰銖嚟增加註冊資本。呢次干預係因為 iBank 累積咗 500 億泰銖嘅壞帳（NPL），佔咗佢成個貸款組合嘅一半。

## 參考

## 出面網站
*伊斯蘭銀行有乜唔同 
* 泰國伊斯蘭銀行
奧里薩邦火車出軌

2009年2月13號，**奧里薩邦火車出軌**响印度奧里薩邦發生，死咗9個人，傷咗150人有12卡火車出軌。。

## 賠償
* 死者家屬：大約每人50萬盧比
* 重傷者：5萬同獲得免費醫療
* 輕傷者：1萬同獲得免費醫療

## 參考

## 出面網頁
* BBC：印度鐵路系統嘅現状
安達曼海

**安達曼海**（英文︰*Andaman Sea*）響印度洋東北部，面積約八十萬平方公里，西通孟加拉灣，東南通馬六甲海峽。

環海有五國，西有印度嘅安達曼群島，北有緬甸，東有泰國同馬來西亞，南有印尼嘅蘇門答臘島。

平均水深係870米，最深嘅地方3700米。環海各國盛行季風，氣候冬乾夏涼，沿岸多產石油。南邊屬地震帶，偶然間會嚟吓海嘯。
星街小區

**星街小區**（Starstreet Precinct）係指香港香港島嘅灣仔西邊，指星街一帶，靠近太古廣場三期。星街小區一帶有星街、月街、日街、永豐街等。原本係香港最早發電廠原址，今日有好多各式餐廳、藝廊、花舖等等。

## 史
1900年代，香港電燈公司起咗第一間發電廠，當時發電廠最重要嘅用處係供電畀各街各家照明。因為佢帶來光明，所以用傳統上嘅三光，日月星來命名三條街，即係日街、月街同星街。

## 出面網頁
*
塗鴉

**塗鴉**係嚮牆上面畫公仔，包括：
* 嚮廁所門板後面寫粗口詩
* 嚮名勝古蹟上面提字「曾到此一遊」
* 收數佬嚮人地屋企門口噴字「還錢」

好多人心目中，特別係華人，都認為塗鴉唔係藝術創作，認為一定要清理，所謂「塗鴉一分鐘，清潔成個鐘」，要洗返乾淨道牆都好花時間。

## 塗鴉藝術

不過事實上，某啲類型嘅塗鴉的確已經被視為一種藝術。有啲城市亦設有特別地方畀人做塗鴉；亦有啲塗鴉作品會當名畫咁拍賣，例如 Banksy 嘅其中一幅塗鴉作品喺2021年賣咗1680萬英鎊。

一般嚟講，做塗鴉會講規舉，例如通常只會冚破壞性嘅塗鴉，又或者冚畫嘅目的係同原畫有對答，又或者唔可以冚死咗嘅畫家嘅遺作、唔可以冚名作、唔可以冚有意義嘅畫等等。

有啲多塗鴉嘅地方其實已經變咗名勝，例如加拿大嘅多倫多有 ，英國倫敦有  等等。亂咁清理塗鴉，喺某啲情況，例如洗走呢啲名勝上面嘅塗鴉，其實可以算係破壞文物。

## 攷
新約聖經

《**新約聖經**》（；），簡稱 ｢**新約**｣，天主教舊稱 ｢**新經**｣，係基督宗教對聖經全書後部分嘅常用稱呼，全書共二十七卷。廣東話新約聖經由大英國聖經會同美國長老會喺十九世紀廣州同香港出版。

## 譯名對照
新約聖經共有二十七卷，包括：

# 四卷福音書
# 一卷歷史書，使徒行傳（宗徒大事錄）
# 二十一卷書信，包括保羅（保祿／帕弗羅）書信十三卷同普通書信八卷
# 一卷預言書，啟示錄（若望默示錄）。

## 註

## 出面網頁
* 廣東話有聲聖經
* 《聖經》方言譯本書目考錄
深圳華潤中心萬象城

**[[深圳華潤中心萬象城]]**，又叫做**深圳萬象城**，簡稱**萬象城**，嚮中國深圳，附近係地王大廈。華潤萬象城嚮2004年12月中開業，商場面積18.8萬平方米，設置百貨公司、萬象滑冰場、嘉禾深圳影城同埋一啲入口名牌旗艦店，例如HUGO BOSS、ESCADA、Alfred Dunhill、Kenzo咁。

## 外部參考
* 華潤萬象城
* 明報: 深圳萬象城2期
* 華潤中心係華潤集團投資項目
Rap

**饒舌**（，又叫**繞舌**或者**說唱**）係一種有節奏、押韻嘅曲種，有嘻哈音樂元素。源自非裔美國人傳統演唱藝術，同藍調音樂有關。

## 睇埋
* Hip Hop
* Pop
急口令

**急口令**，又叫**繞口令**、**口令**，係種好難讀快嘅句子。

唔同語言都有自己嘅急口令，例如國語嘅急口令「西施死時四十四」，如果轉用粵語讀呢句就唔算係急口令，因為唔難讀。

## 粵語例子
* 入實驗室撳緊急掣，入食物實驗室撳實十粒緊急掣。
*掘柑掘桔掘金桔，掘雞掘骨掘龜骨，掘完雞骨掘金桔，掘完龜骨掘雞骨。
* 一蚊一隻雞，七蚊一隻龜，街頭買斤雞，街尾買斤龜。你話雞貴過龜，我話龜貴過雞，究竟係雞貴過龜，定係龜貴過雞？
*雞龜骨滾羹
* 郵差叔叔送信純熟迅速送出。
* 痴線蜘蛛啲蜘蛛絲痴住枝樹枝。
* 嗰個國家有嗰個國家嘅國歌。
*牆角撞床腳，牆腳撞床角，你話床角撞牆腳定牆腳撞床角。
*而家學緊瑜珈嘅姨媽而家去宜家傢俬買而家適合姨媽做瑜珈嘅傢俬。
*Siri 施施然揭開獅子上嘅蜘蛛絲。
*獅子山上獅山寺，山寺門前四獅子。山寺是禪寺，獅子是石獅。獅子看守獅山寺，禪寺保護石獅子。
*白石塔，白石搭，白石搭白塔，白塔白石搭。搭好白石塔，白塔白又滑。
*圓圓遠遠叫圓月，叫來圓月來賞月。 圓圓說：月月圓，圓月說：圓圓月。 圓圓說：圓月的眼圓比月圓。 圓月說：圓圓的圓眼賽圓月。 究竟是圓圓，圓月的眼兒圓，還是圓圓的月兒圓。
*郭藹明見郭可盈，話郭可盈個袋型，郭可盈叫郭藹明過海改個袋型，改成郭可盈個袋型。
* 財政司叫邰正宵做財政司，邰正宵叫財政司攞台證先，財政司話俾邰正宵知，要攞台證先要搞掂財政先。
* 苦榮呼喚傅穎，傅穎呼喚苦榮，苦榮與傅穎唱枯榮，傅穎負評苦榮枯榮。

## 睇埋
*口令
改錯帶

**[[改錯帶]]**又叫做**修正帶**，係文具，個樣似膠紙，功能似白油(塗改液)，將寫錯字用白貼紙帶貼埋咗，上面再寫返個正字。

## 睇埋
* 改錯紙
* 原稿紙
* 擦膠
* 沙膠
博拉碧湖

**博拉碧湖**（*Bung Boraphet*）其實唔係個湖，渠響泰國北欖坡府（又叫那空沙旺府）城市東邊，一直延伸去章魚郡（*Tha Tako*）同春生郡 （*Chum Saeng*）。渠係泰王國最大嘅淡水沼地。

## 生態
湖裏頭周時有好多水禽來呢處生養，泰國野生動物保護司已經宣佈該湖嘅大部份係非狩獵區，專門保護佢哋。呢度亦係重要嘅魚類繁殖地，泰國漁業部為發展漁業喺度成立咗專業研究站。

## 連出去
* www.fisheries.go.th  
* www.metro.police.go.th
艾迪

**艾迪**（**Eddie**，），原名**陳小明**，中國籍菲律賓人，係1980年代香港演員，拍過邵氏電影、香港無綫電視電視劇。

艾迪演《邊緣人》贏咗金馬獎最佳男主角。

## 電影
* 踏血尋梅（2015年）
* 獵鷹（1989年）
* 淑女也瘋狂（1986年）
* 公仆（1984年）
* 我為你狂（1984年）
* 鬼揞眼（1983年）
* 邪花劫（1983年）
* 魔胎（1983年）
* 瘋血（1983年）
* 車魂（1983年）
* 夜驚魂（1982年）
* 衝激21（1982年）
* 煲車（1981年）
* 忌廉溝鮮奶（1981年）
* 邊緣人（1981年）
* 山狗（1980年）
福伯

**福伯**，可以係:
* 2003年香港電影《福伯》，黃秋生客串演出
* 香港殮房職員，包括同業技術員、行政人員等
* 香港電視紀錄片《福伯》，講香港某種職業
* 《法證先鋒》之中嘅一個人物角色，由余子明飾演
* 《奪寶奇兵》演員夏里遜福，60幾歲，香港傳媒叫佢做「福伯」
李陞

**李陞**（）係香港開埠初期一位富商。李陞原籍中國廣東新會，嚮1860年代去香港做生意，嚮1880年代已經成為香港著名巨富。嚮香港島擁有李陞街、高陞街、松秀東街同埋松秀西街，共四條街嘅業權。李陞熱心公益慈善同教育事業，先後（參與）創辦東華醫院同育才書社。身後李陞後人當時要交6百萬遺產稅，即係1895年財政盈餘（189萬）嘅3倍。李陞有8個仔，其中第3個仔李紀堂最有名，因為佢對香港社會最有貢獻。

## 以李陞命名嘅地方
*李陞街
*高陞街
*李陞格致學堂
*李陞小學
*李陞大坑學校

## 拎
* 李陞

## 睇埋
*李紀堂
*李寶椿
梁思成

**梁思成**（；）係中國建築學家、城市規劃專家，係現代中國建築學嘅先驅。佢喺日本東京出世，鄉下係廣東新會，阿爸係梁啟超。佢成世致力保護中國古代建築同埋文化遺產。曾任中央研究院士、中國科學院哲學社會科學部委員。

喺《建築五宗師》呢本書，梁思成、呂彥直、劉敦楨、童寯同楊廷寶合稱「建築五宗師」。

## 屋企人
1919年識林徽因，1928年結婚。有一個仔梁從誡同一個女梁再冰。林徽因喺1955年過身。

1962年，同林洙結婚。梁思成喺1948年認識佢嘅。

## 著作
* 《世界史綱》（英）威爾斯著作 梁思成等譯 1932 商務印書館
* 《中國雕塑史》 中國建築工業出版社 1985
* 梁思成著 《中國建築史》百花文藝出版社 ISBN 7-5306-4168-9
* 《清工部工程做法則例圖解》 清華大學出版社 ISBN 7-302-13229-1
* 《清式營造則例》 中國建築工業出版社 1981
* 《營造算例》 梁思成編
* 《營造法式註釋》 中國建築工業出版社 1981
* 《建設設計參考圖集》 梁思成主編
* 梁思成著 《中國建築藝術二十講》 ISBN 7-80106-384-8
* 《梁思成全集》第一卷至第十卷 中國建築工業出版社 2004
* Liang Ssu Ch』eng: Chinese Architecture， A Pictorial History， Edited by Wilma Fairbank ISBN 048643999S 梁思成 2001《圖像中國建築史》。香港：三聯書店（費慰梅編／梁從誡譯。繁體漢語英語版） 
* 梁思成，張銳 1930《城市設計實用手冊 -- 天津特別市物質建設方案》9月，天津：北洋美術印刷所。（繁體）
* 梁思成 1945 「市鎮的體系秩序」 重慶：《大公報》8月。（繁體）
* 梁思成 1949 「清華大學營建學系學制及學程計劃草案」《文匯報》7月10－12日。（繁體）
* 梁思成，陳占祥 1950《關於中央人民政府行政中心位置的建議》2月，北京（梁陳方案，繁體）
* 梁思成 1950. 「關於北京城牆存廢問題的討論」《新建設》第二卷第六期，5月。（繁體）
* 梁思成，林徽因 1951 」北京－都市計劃的無比傑作」 《新觀察》第二卷第七期，4月。（繁體）
* 梁思成，林徽因 1951 「序」《城市計劃大綱》清華大學營建學系譯。上海：龍門聯合書局，10月（《雅典憲章》單行本，繁體）
* 林徽因，梁思成 1952 「譯者的體會」《蘇聯衛國戰爭被毀地區之重建》5月，上海：龍門聯合書局（繁體）
* 梁思成 1952《人民首都的市政建設》北京：科普出版社，12月。（單行本，繁體）
* 梁思成，林徽因，莫宗江 1954 「中國建築發展的歷史階段」 《建築學報》第二期12月。

## 參考書
*《梁思成与林徽因-一对探索中国建筑史的伴侣》 美费慰梅著 曲莹璞 关超等译 中国文联出版公司 ISBN 7-5059-2674-8
* Fairbank, Wilma. 1994. Liang and Lin: Partners in Exploring China’s Architectural Past. Philadelphia, PA: University of Pennsylvania Press.
*《梁思成林徽因与我》 林沫著 清華大學出版社 ISBN 7-302-08676-1
* 郭黛姮，高亦兰，夏路 2006《一代宗师梁思成》北京：中国建筑工业出版社。
* 林洙 1996《建筑师梁思成》北京：中国建筑工业出版社。
* 王军 《城记》 2003 三联书店
* 黄振翔 (Wong, Sidney ). "Lin Huiyin（林徽因）and Liang Sicheng（梁思成） as Architectural Students at the University of Pennsylvania (1924-27)" *Planning and Development* Volume 23, No. 1, page 75-93, 2008.

## 出面網頁
歐豬五國

**歐豬五國**（）又叫**黑豬五國**、**甘豬五國**、**笨豬五國**或**五小豬國**，係國際債券分析員、學者同埋國際財經界媒體對歐洲五個較弱嘅經濟體系嘅貶稱。

## 歷史
呢個名最早由美國《新聞周刊》嘅專欄作家Juliane Von Reppert-Bismarck喺2008年7月7號發行嘅雜誌上刊登嘅文章《點解豬飛唔起》（*Why Pigs Can't Fly*）使用，本來淨係指南歐四國：**[[葡萄牙]]**（**P**ortugal）、**[[意大利]]**（**I**taly）、**[[希臘]]**（**G**reece）、**[[西班牙]]**（**S**pain）呢四個國家組成嘅非正式經濟體。由於呢四個國家文化傳統、地理位置比較接近，而且最近幾年經濟增長停滯不前，失業率高，又有財赤，而四個國家嘅字頭又啱啱好可以砌成一個"PIGS"字，所以好多人將佢哋擺埋一齊講。後來連**[[愛爾蘭]]**（**I**reland）嘅經濟都開始出問題，同樣面對財政赤字，所以佢哋將愛爾蘭歸埋入去，令歐豬四國變成歐豬五國**（PIIGS）**。

## 變種

除咗黑豬五國之外，亦有人連英國（**G**reat Britain）都擠埋入去，叫佢哋做歐豬六國（**PIIGGS**）；但同其他幾個國家唔同嘅係，縱使英國同其他五國遭遇金融危機，但整體嚟講，英國嘅銀行體系都好過其餘五個國家。另外，英國雖然曾經係歐盟嘅一份子，但由於英國無取消英鎊加入歐元區，所以相比其他黑豬五國，英國嘅財政暫時重未發生咩嘢大麻煩。

另一方面，最近匈牙利政府亦都語出驚人咁話，自身財政同希臘一樣面臨重大危機，引發全球股市恐慌。但係財經專家話，將匈牙利講到好似希臘咁樣發生嚴重金融危機有尐過火，除咗係因為匈牙利重未加入歐元區之外，匈牙利本身嘅財政狀況其實係好過晒歐豬五國嘅。不過為咗避免危機發生，國際貨幣組織已經派人去匈牙利進行調查。

## 睇埋
* 金磚四國（BRIC）
* 展望五國（VISTA）
* 地中海聯盟
* 歐元區

## 參考

* 金磚四國後的「黑豬四國」

分類:歐洲經濟
分類:希臘經濟
分類:意大利經濟
分類:葡萄牙經濟
分類:西班牙經濟
分類:愛爾蘭經濟
分類:經濟
小城之春

**小城之春**係導演費穆響1946年拍嘅愛情故事片。故事發生喺一嗰江南小鎮。電影雖然響文化大革命中備受批判，文革後2005年被香港電影金像獎評為華語電影100年裏頭嘅最佳電影。女主角係韋偉。

## 出面網頁
*
越盾

**越盾**（），或者叫**越南盾**、**越南銅**，係越南嘅法定貨幣，由越南國家銀行發行。貨幣編號VND。1盾=10毫（）=100樞（），但係毫同樞面值太細好少用。截至2019年10月，越盾係繼伊朗里亞爾之後世上第二，約莫23,000盾先至兌到1美元。

## 出面網頁

* Nhiệm vụ, quyền hạn của NHNN 越南國家銀行 

盾
逸東邨

**逸東邨**（**Yat Tung Estate**）係香港大嶼山東涌一條公共屋邨。

## 樓
逸東邨分逸東（一）邨同埋逸東（二）邨。

逸東（一）邨有13棟樓，包括清逸樓、康逸樓、雍逸樓、至逸樓、舟逸樓、福逸樓、享逸樓、祿逸樓、平逸樓、善逸樓、太逸樓、迎逸樓、漁逸樓

逸東（二）邨有12棟樓，包括翠逸樓、謙逸樓、勤逸樓、傑逸樓、居逸樓、美逸樓、滿逸樓、寶逸樓、信逸樓、瑞逸樓、德逸樓、悅逸樓

邨裏面有逸東商場。

學校有救世軍林拔中紀念學校（東涌天主教學校）等等。

## 交通
### 巴士
*37 逸東邨 ↔ 東涌北
*38 逸東邨 ↔ 東涌站
*N38 逸東邨 ↔ 東涌站
*E21A 逸東邨 ↔ 何文田（愛民）
*E21X 逸東邨 ↔ 紅磡站
*E31 荃灣（愉景新城） ↔ 逸東邨
*E36A 逸東邨 ↔ 元朗（德業街）
*S64 逸東邨 ↔ 機場
*S64X 逸東邨 ↔ 機場
*S64C 逸東邨↔ 航膳西路
定向圖

**定向圖**（Orienteering map），又叫**定向地圖**，係為定向賽而準備嘅地圖，係定形圖一種，但比地形圖更加詳細，用來幫賽員搵路。

定向圖比一般地形圖詳細，會附加標準符號描述地點。符號好直接，唔同人唔同話都睇得明。除咗地形圖有嘅等高綫，定向圖會畫埋森林密度，水文特徵，開揚程度，路徑，高灘，石牆，溝，渠，井，坑，欄，電纜，人工物，樓，大石，同好多地形特徵。定向圖比例為一比萬五或者一萬。

## 用途
定向圖係夾埋指南針來用，主要係幫定向賽員完成一咋控制點組成嘅路綫。張圖要準，先至可以試到賽員嘅搵路技巧。定向圖嘅料，應該同賽員要嘅資料好有關係，唔好太多，唔好太少。

## 史

早年玩定向，有乜地圖就用乜地圖，多數都係一國地圖官署出嘅地形圖。後尾會畫一啲專畀定向用嘅圖。呢啲圖通常係一啲定向會畫，係會極之寶貴嘅資源。有規模嘅會有多啲資源，多啲圖，多啲人手，亦都可以搞多啲比賽。

## 特點
定向圖係專畀定向用，所以會落多啲地形特徵。例如，一搬地形圖唔會記低地上便嘅大石，但係，定向圖就會落埋，因為玩定向要呢啲資料。玩定向，越多地貌特徵就越好，咁先試到賽員搵路技巧。

## 圖內容
地圖比例係一比萬五，亦可以放大到一比一萬，連帶符號都放大多一半（150%）。有啲特別嘅定向，定向圖會有唔同。圖用五色，各色有各類，地形，石，水澤，草木同人造物。重有技術符號，加額外資料，重有隻色畀加印符號。呢啲符號係有圖例解釋。

### 啡為地形
地形用等高綫表示，高度五米一隔。重會有啲符號畀高灘，山頭，凹地，細凹地，地窿，斷地等。

### 黑為石
呢組有崖、大石、石堆、石羣等。

### 藍為水
呢組有湖、塘、河、水道、澤地、同井等等。

### 黃綠係草木
呢組講草木。白係易走過嘅森林，綠係望唔嘅穿森林，難走啲，有啲可以慢走，有啲直情走唔過。黃係開揚地。綠直間係多地面草木，但可以睇得穿。

### 黑為人工物
人工物有路、徑、電纜、石牆、欄、樓等等。

### 技術符號
有兩個技術符號係必有，一個係磁北，印藍色，另一個係印刷對色位嘅十字綫（register cross）。

### 其他資料

其他資料會印喺圖上，之不過無定制。呢類有地圖比例，等高綫間距，比例尺。好嘅圖會寫埋測量日、測量比例、版權資料、有份制圖嘅人。

### 紫紅為加印符號
路綫相關嘅符號，會加印上圖。符號有起點，控制點，控制點號碼，控制點之間嘅綫，同埋終點。有時重會加印交叉點，禁行嘅路，急救站，茶水站等等。呢啲嘢唔係永久特徵，唔可以印圖時印埋。

### 相關活動
萬國定向圖規格（International Specification for Orienteering Maps）寫咗行路，單車、滑雪同傷健等定嘅定向圖係點做。呢幾項嘅規格都一樣，只有少少係專項嘅符號，例如滑雪定向會分馬路係咪畀雪冚住。

## 製圖法
製圖分四步，分別係底圖、實地考察、畫圖同印圖。

### 底圖
底圖可以係任何用途嘅地形圖，通常係一國嘅測繪處做嘅，亦都可以用高空測量（aerial survey）時，用攝影測量（photgrammetry）勾出來嘅圖。

### 磁北
製圖人會用地圖投影法將地曲面嘅投射到平面。咁會變定國立地形圖上便嘅格綫。之不過投射會有啲變形，咁格綫查實會同正北差咁啲。而磁北又同正北同格綫又爭啲。例如， 地點一點，北緯52度35分，東經1度10分，佢嘅正北喺格北西便2度33分，而磁北用格北差7度。磁北係唔停咁變，例如上述地點，四年內磁北郁咗半度定向圖因為用磁北，所以底圖要校到同磁北對。

### 實地考察
實地考察嗰陣，一少部份嘅底圖會貼實嘅測量版上便，上便放張牛油紙（draughting film），用鉛筆畫嘢。最後張圖就有夠準嘅料，可以放喺地圖上便，等賽員用。所以考察員一定要將地徵畫得夠準，確保地形同地圖係一致。如果地圖同地形唔一致，地徵就無用，唔可以放控制點響嗰度。有需要周不時改正地圖，亦其係林地草木係會變樣。

### 畫圖
#### 校正地形圖
最早嘅定向圖係用地形圖，好似英國測量一比二萬五地圖。呢啲地圖會𠝹到咁大細，人手改正，之後抄印。

#### 手畫定向圖
##### 手畫地圖
手畫地圖，係畫起膠片之上。膠可以蝕入，留墨水在上。一張片要五隻色。唔同嘅點同綫網，可以用預先印有網點嘅預造片，壓挖方式傳到膠片上。一幅圖要畫兩次。用影相法，造成五張正片用來印刷。個種比較簡單，亦唔使咁多專門架生。

##### 刻圖
國立繪圖局以挖圖造圖。用膠片，片一面有層物質唔透光。呢層會用刻刀或挖，造出負片。隻隻實色都要自己嘅膠片，通常用成十張。地圖以成品比例刻制，負片會印出好高質素點網。最終會印成五張正片。過程好易做到好高質素嘅地圖，之不過就用一啲專門嘅架生。

#### 電腦繪圖
電腦軟件可幫手畫電子地圖。其中OCAD係呢方便主要供應商。其軟件可以同OCAD夾，或者共用格式。咁一來路綫，可以夾埋地圖一齊印。

### 印圖
彩色地圖會交畀印刷公司印，先印五色。印好圖之後，再印加印符號。加印符號另印係因為啲綫比較幼，另印質素好啲，呢個係一般四色印刷（CMYK）做唔好。家下電腦同軟件發達，印嘢成本低，好多定向會會自己印圖，用四色打印機一次過印晒六色，之不過質素無傳統印刷咁好。如果印紙係標準大細，例如A4紙，咁成本會低一啲。重有係印要揀啱紙質，紙重（paper weight）同紙面（paper coating）會影響張圖嘅可用程度。

## 地圖準度同質素
地圖準度（Map accuracy）係指實地測量員做嘅作品，同測量位置有幾準唔係太大關係，反而張圖對賽員幾有用有關。地圖質素（Map quality）指講地圖嘅藝術質素。有多國嘅機構，都會搞比賽，頒獎畀製圖人。製圖人做嘅作品質素，在於技巧多過架生。

## 出面網頁
*OCAD
*Interpreting Orienteering Maps

## 攷
金州勇士

**金州勇士**（）係美國一支籃球隊，打NBA，隸屬NBA西岸太平洋賽區。

## 出面網頁
*官方網頁

類:NBA球隊
奧米加三

**ω−3 脂肪酸**係一類不飽和脂肪酸，佢哋共通點係有對碳－碳雙鍵喺  位，即係由碳鏈末端數起第三鍵。

一般喺三文魚同菠菜揾到。
小雪 (搞清楚)

**小雪**可以指：
*小雪，中國二十四節氣之一
*東谷小雪，動畫《Keroro軍曹》嘅角色
*小雪 (專輯)，台灣歌手任賢齊嘅歌集
*香港歌手
*日本演員加藤小雪
筲箕灣避風塘

**筲箕灣避風塘**（）係香港島東區筲箕灣東北部嘅一個避風塘，毗鄰鯉魚門海峽，同九龍油塘三家村避風塘同埋觀塘仔灣對望。避風塘佔地17.2公頃，只係畀作業船隻用。

筲箕灣避風塘嘅出入口有兩個，東邊近筲箕灣漁類批發市場，西邊嚮水警總區總部同水警港口分區基地，即係嘉亨灣海邊。

## 附近
* 阿公岩
* 東區走廊
* 香港海防博物館
* 筲箕灣東大街
* 愛東邨

## 交通
* 西灣河碼頭
* 西灣河站
* 筲箕灣站
* 筲箕灣巴士總站
* 嘉亨灣巴士總站

## 拎
* 中原地圖

分類:筲箕灣
分類:香港避風塘
長鼻浣熊

**長鼻浣熊**，又叫**豬鼻怪**（pig-nosed coon）、**南浣熊**，係浣熊科（Procyonidae）嘅成員之一。係一種原產於美洲嘅日行性哺乳動物。

## 生理特徵
成年嘅長鼻浣熊由頭至尾身長33至69厘米，身高（到膊頭）30厘米，重3至8公斤，體型似一隻加大碼嘅貓。

## 參考
標準官話

**標準官話**，又叫做**新國音**、**國語**，或者都有人叫佢**標準漢語**、**華語**（不過呢兩個叫法有爭議，詳見下文），係指官話經中華人民共和國政府規範化之後嘅同通用語。佢以北方官話為基礎音、著作為語法規範同書面文體。除咗喺中華人民共和國、中華民國通行外，亦都係星加坡呢啲東南亞國家同其他海外華僑廣泛採用嘅其中一種中文通用語。聯合國六種正式工作語言之一。

標準官話喺大中華地區廣泛通行，但係喺唔同地方有唔同標準同稱呼，喺中華人民共和國叫做普通話；喺中華民國叫做國語；喺星加坡同埋馬來西亞等東南亞國家叫做**[[華語]]**；香港同澳門就多數叫「國語」或者「普通話」（大部分人因為分唔清兩種稱呼嘅具體分別，通常會撈埋一齊用）。去到當地，亦混合咗一啲當地其他嘅語言（例如星式中文）。

中國大陸嘅「普通話」、台灣嘅「國語」同東南亞地區嘅「華語」喺口音同詞彙上嘅分別好大。標準官話喺世界各地有好多種口語變體，譬如臺灣國語（受臺灣話腔調影響）同新馬華語（可以細分做馬式中文同星加坡華文，用字、口音都有畀閩南話、粵語、馬來文、英文影響到）。

部份叫法對其他地區嚟講，會引起爭議。本身「漢語」、「華語」或者「中文」係泛指詞，任何漢語族語言都係「漢語」、「華語」或者「中文」之一。用呢啲詞語嚟專指呢種規範化嘅官話，有將其他漢語排斥在外嘅含意。無論喺星馬地區用「華語」嚟專指，或者大陸地區用「現代標準漢語」嚟專指，都包含咗粵語同其他漢語唔係「華」人語言、唔「現代」、唔「標準」等暗示。呢種有爭議嘅用法，亦往往係經過當權者或者同政權關係密切嘅團體，用政治行動嘅方式，改變咗或者扭曲咗當地本來嘅叫法之後，先至變成噉，而唔係嗰啲地區原先嘅用法。

## 喺各地嘅地位
### 大中華地區

1923年中華民國教育部國語統一籌備會決定基於北方嘅官話白話文文法同北京話口音制定「新國音」，取締基於韻白嘅老國音，1932年經中華民國教育部頒佈《國音常用字匯》後，畀國民政府採納為中國嘅官方語言。而家係中國大陸事實上嘅官方語言，喺臺灣就係最常用嘅國家語言之一同事實上嘅官方語言

### 星加坡

喺星加坡，華語（唐話）係四種官方語言之一。自星加坡1965年建國以嚟，雙語教育就成為主流教育體系嘅基石。所有星加坡學生除咗以英文為主要教學語言外，仲必須修讀所屬族群嘅「母語」課程。不過，經過40幾年後，英文已成為本地強勢語言，主導日常生活、大部份工作同跨族群交流，好多官方文件都以英文行先。

喺星加坡華人社群入面，華族學生必須接受「英文為主，華文為輔」嘅雙語教育體制，喺基礎教育階段修讀十到十二年嘅華文課程。但相對於英文應用能力，華語喺新加坡嘅教育體系入面教學時間有限，本地學生聽同講嘅能力都勉強可以，但讀寫能力就每況愈下。到咗而家有好多人華人會喺講華語嘅時候混雜咗英文，有啲華人甚至唔識講華語而只係識講英文，被慣用華語嘅華人謔稱為「竹升」。

### 馬來西亞

馬來西亞嘅國語係馬來話，另外英文亦係官方語言；英文、馬來話、華語、淡米爾文都係獲承認嘅教育語言。多數當地華人同唔少馬來人都識得講華語。喺馬來亞獨立之後，國民型華小同獨立中學都以華語為教學語言，而大多數嘅國民型中學都規定華語為必修科。喺1920年代中後期，開始推廣華語之初，當地華人帶有濃厚方言腔、低音階嘅馬國式華語口音有時會被星加坡華人稱為「聯邦腔」。

如今，華語嘅推廣至今已經喺整個大馬華人社區持續三代以上，廣泛嘅流行亦加速咗語言嘅異變。而政治上嘅不同，加上地理位置確實同兩岸三地有一段距離，當地特色嘅馬來西亞華語已經成型。

## 睇埋
*國語 (大中華地區)

## 註釋

## 參考
2009年落馬洲六死車禍

**2009年落馬洲六死車禍**係香港一單致命交通意外，亦係香港醉酒駕駛最出名嘅法庭案例之一。呢單悲劇發生之後政府出咗好多計仔去對付酒後駕駛。

落馬洲6死車禍發生嚮2009年1月23號農曆年廿八朝早。當時揸貨車嘅司機羅少權同一架新界的士迎頭相撞，的士5個乘客，準備去落馬洲地盤返工紮鐵，同埋個的士司機全部死晒。

事後，特首曾蔭權到現場關心單嘢，死者家屬跪地求特首，拜託香港特區政府要「做好你份工」。

事件連日來成為香港報紙頭條新聞，幾乎每段電視同電台新聞，都有追擊報導事件各方反應，包括政府首長：香港特首曾蔭權、香港警務處處長鄧竟成、勞工及福利局局長張建宗、運輸及房屋局局長鄭汝樺同各死者家屬。

## 判決
2009年2月23號41歲被告羅少權嚮粉嶺裁判法院提堂，被控一項危險駕駛導致他人死亡罪名。案情透露被告嚮車禍後當場驗出體內酒精含量93度，其後拉返警署更詳細酒精測試達到153度，比法定限制嘅22度超標5.95倍。控方加控羅少權酒後駕駛。被告獲准5萬蚊繼續保釋。其後控方改為控以六項誤殺罪，另加六項交替性危險駕駛導致他人死亡控罪，以顯示案件嘅嚴重性。

2009年12月3日，羅少權喺香港高等法院承認6項誤殺罪，判監6年，並吊銷駕駛執照，出獄後可以再考牌。案中死者家屬對判決感到不滿。法官韋毅志話根據死亡人數按比例加長刑期並唔合理，法庭主要考慮被告行為嘅鹵莽程度，而佢亦指出就呢單案嘅案情嚟講，以危險駕駛引致他人死亡或誤殺罪來量刑並冇分別。

律政司不滿原判刑期過輕，提出上訴，要求加刑。2011年1月12日，上訴法院拒絕律政司對被告嘅加刑要求，即維持監禁6年，但定下8年停牌期。上訴庭副庭長司徒敬法官推翻原審法官認為危險駕駛引致他人死亡或誤殺罪嘅量刑準則相同嘅講法，並指出單案嘅合理監禁年期應該係9年，但由於原審法官曾經向被告講以危險駕駛引致他人死亡或誤殺罪來量刑並冇分別，而主控官亦冇更正，被告喺俾人誤導嘅情況下承認誤殺罪，如果加刑會對被告唔公平，所以維持原判。

## 影響
* 日後涉嫌醉酒駕駛司機，將改控危險駕駛或危險駕駛導致他人死亡
* 所有相關訴訟最少嚮區域法院審判，而判罪可能加重

## 拎

* 2009年落馬洲6死車禍
* 醉駕害人 形同謀殺
賣花女 (戲劇)

**賣花女**（**Pygmalion**）係英國愛爾蘭劇作家蕭伯納嘅歌舞劇。

## 劇情
一個嚮街市賣花嘅女仔，原先滿口鄉下話。收尾跟英文教師學識正宗英文，終於成為上流社會嘅窈窕淑女。故事結局係賣花女決定離開英文教師，可以獨立生活。

## 評論
原來嚮1800年代，當時歐洲女人重係男人附屬品，女權運動重搞緊，女人冇公民投票權，女人獨立生活唔算係一個好結局，所以觀眾唔鍾意《賣花女》套劇。收尾作者蕭伯納唯有再加一個結尾，係淑女同英文教師結咗婚，咁就「大團完結局」啦。

## 衍生版本
* 1956年，音樂劇《窈窕淑女（My Fair Lady）》

## 英文名Pygmalion
英文名Pygmalion，係嚟自一個神話。一位美術家愛上佢自己整嘅一件塑像公仔，求維納斯將個公仔變做真人。公仔變咗人之後，個藝術家就同個公仔變嘅女仔拍拖添。

## 歧義/唔同
* 小仲馬作品《茶花女》
麗春院

**麗春院**係金庸小說《鹿鼎記》裏面一個地方，係妓院。係男主角韋小寶出身嘅地方，又係佢阿媽韋春花揾食嘅地方。

金庸筆下，《鹿鼎記》第二回，講到麗春院嚮清朝康熙初年嘅揚州瘦西湖畔，係鳴玉坊四大院子之一。

之後，韋小寶出外打工，第一次返麗春院，係出差揚州，順道探望阿媽「春花姐」。韋小寶入宮廷做嘢，成為康熙親信，嗰次去麗春院，身份係衣錦還鄉。嚮《鹿鼎記》第三十九回，韋小寶翻轉麗春院，情節都好誇張。

## 出面網頁
* 麗春院係《鹿鼎記》主要舞台之一
新豐

**新豐**喺中國廣東，家下係韶關市嘅縣，叫**新豐縣**。明清時叫**長寧縣**。

## 地理
### 山
新豐北有玉女峰同雲髻山。東北有雪洞山。。

### 水
新豐水喺新豐南便，出西北分水凹，屈東同沙羅山水會合。一支東過縣治，再向東，左合埋羌阬水，過馬頭墟，左納密溪、大席、忠信水，右納錫場水，過立溪口，到河源入東江。羅紋水出縣西宋洞山，西北到來石汛，屈西南入英德合翁江。。

## 史
南北朝南齊武帝元明元年（483年）有個新豐縣，喺隋朝併咗入河源縣。

大清時新豐叫長寧，歸惠州府，有土乍／坪巡司。

## 註

## 出面網頁
*
李澤楷

**李澤楷**（英文名：**Richard Li**，），花名「小小超」，係李嘉誠細仔，加拿大籍唐人，家下係電訊盈科主席，兼東亞銀行非執行董事。李澤楷最出名係鍾意玩財技。
## 公職
*香港再出發大聯盟發起人
## 選舉經歷
佢曾經參選2000年香港選舉委員會界別分組選舉（高等教育界）、2006年香港選舉委員會界別分組選舉（資訊科技界），不過2000年落選，2006年以960票當選；喺2016年12月、2021年9月，佢連續兩屆當選成為香港特别行政區選舉委員會香港僱主聯合會界別委員。之後佢喺李家超無提政綱嘅情況下，有份提名李家超參與第6屆香港行政長官選舉。

## 料
# 嚮美國史丹佛市嘅曼隆學院讀過書。
# 女朋友梁洛施嚮2009年4月，未婚生仔，李嘉誠幫個BB改名李長治。
# 梁洛施嚮2010年7月生咗對孖仔。
# 2020年，李澤楷開始喺香港賽馬會做馬主，擁有名下賽駒「飛凡」。

## 睇埋
*梁伯韜
*李嘉誠
*莊月明
*李澤鉅
*李嘉誠家族

## 拎



類:香港馬主
趙從衍

**趙從衍**，係華光船務創辦人，係幾十首貨船嘅船主，有「**香港船王**」嘅稱號，同包玉剛環球船務、董浩雲東方海外並稱世界三大船王。

趙從衍趁韓戰同香港經濟起飛而發咗達。華光船務重嚮香港上市，收尾私有化咗。

## 睇埋
* 趙世光
* 趙世曾

## 拎
* 香港船王趙從衍發達史

從衍
分類:香港有錢人
住家工人

**住家工人**（簡稱**工人**），又叫做**家庭傭工**（簡稱**家傭**）、**僕人**，係種職業。工作內容係家務，請嚟做家居工作，即係**打住家工**。

按法律，家傭同主人（事頭）係僱傭關係，受僱傭法例保障，包括賠償。

鐘點工人係按鐘收費嘅住家工人，又叫家務助理。

家傭係總稱，例如一間家居大宅有幾個家傭，各自分工會有管家、廚師、奶媽咁。

## 僕人領導學
羅伯·格林里夫（:en:Robert Greenleaf）嚮1970年所出版嘅《僕人領導學》（The Servant Leadership）一書，提出管理學新觀念http://www.books.com.tw/exep/prod/booksfile.php?item=0010266120。佢建議領導人要關心工人需要。書所講嘅僕人（:en:Servants）包括公務員(Government servants)、企業僕人咁，都係服務出賣者。

## 睇埋
*女傭
*外籍住家工人
*：照顧身體心智特別不便嘅職業人
*媽姐
*管家
*姑娘
*妹仔
雙兒

**雙兒**係金庸武俠小說《鹿鼎記》男主角韋小寶嘅7個老婆之一。書載，雙兒嚮九月出世，鄉下嚮江南湖州，家人俾貪官殺死後，由湖州莊家少夫人收留做丫鬟。莊夫人老公嚮「明史案」俾鰲拜害死，莊夫人為感激韋小寶殺死鰲拜，將雙兒送畀韋小寶。

雙兒性格溫純，有武術底子，對小寶千依百順。查良鏞（筆名金庸）認為：「有幾個老婆不太好的嘛。像方怡老是騙他，公主老是打他，所以都要離開他。雙兒對他是最好的，要留下。」

韋小寶有7位夫人：蘇荃、方怡、雙兒、曾柔、建寧公主、阿珂、沐劍屏。

嚮多部《鹿鼎記》電視劇，雙兒曾經由周秀蘭、貝心瑜、陳少霞、吳辰君、何琢言飾演。

## 參考
福永

**福永鎮**喺中國廣東，家下係深圳市寶安區西南部一個行政街道，叫**福永街道**。佢喺大清時係新安縣下**福永巡司**。

福永鎮總面積56平方千米，下轄12社區。總人口46萬，有戶籍人口一萬五。其中包括福永村，白石廈村，懷德村，新和村，和平村，橋頭新村，下十圍村等等

福永嘅景點包括萬福廣楊、寶利來大酒店等等。

## 交通
福永內有深圳寶安國際機場，同埋福永碼頭。

## 註
大浪灣道

**大浪灣道**（）係香港島東岸近石澳嘅石澳道髮夾彎個位，叉去到大浪灣一條路。係去大浪灣海灘同大浪灣村唯一車路。大浪灣道沿途有啲屋，多數都係香港一啲有錢人住。例如香港電訊盈科主席李澤楷，就住喺門牌12號。而另一富豪許晉享，就住喺10號。趙世光就嚮大浪灣道13號屋。

## 特色
大浪灣道係無起高樓大廈，交通出入只有一條巴士路線。樓盤成交好少，伙伙望大浪灣海景，自設私家路、車房、花園、游水池咁。大浪灣道係條掘頭路，西北盡頭係大浪灣村、大浪灣海灘，有燒烤場設施。

## 註
永安

**永安**可以指：
## 地方
*紫金縣，舊時係廣東省惠州府**永安縣**，即家下河源市紫金縣
*永安 (福建)，福建省三明市下轄嘅一個縣級市
*永安省，越南已取消嘅一個省
*永安 (越南)，越南永福省嘅省會
*永安區，臺灣高雄市嘅一個市轄區
*永安街，香港街名
:*位於中環
:*永安街 (坪洲)，位於坪洲
## 年號
*永安 (吳)，東吳吳景帝孫休嘅年號
*永安 (晉)，西晉晉惠帝司馬衷嘅年號
*永安 (前涼)，北涼君主張寔嘅年號
*永安 (北涼)，北涼君主沮渠蒙遜嘅年號
*永安 (北魏)，北魏孝莊帝元子攸嘅年號
*永安 (西夏)，西夏夏崇宗李乾順嘅年號
## 企業
*永安國際有限公司，永安百貨嘅母公司
**永安百貨，連鎖百貨公司
*永安銀行，香港商人郭泉創辦嘅老牌銀行
*永安旅遊，香港嘅旅行社
*永安堂，北京嘅藥房

## 建築物
*虎豹企業，又叫仰光永安堂
:*永安堂 (廣州)，中國廣東省廣州市嘅樓
*長短樹永安堂，臺灣臺南市後壁區頂長里長短樹嘅廟
紫金

**紫金**喺中國廣東，家下係河源市嘅縣，叫**紫金縣**。明清時叫**永安縣**。

## 地理
### 山
紫金西南有越王山。東南有南嶺。。

### 水
紫金南有秋香江，又叫欖溪，出縣東雞公嶺，西南流，同南山水合，到河源入東江，向西，神江、義容江亦入東江。南琴江，源出公阬嶂，南流到米潭，向東北入長樂。北琴江亦到長樂，合於南琴江，佢下流係梅江。。

## 史
大明隆慶三年正月辛未，卽一五六九年二月十二號，置永安縣。

大清時紫金叫永安，歸惠州府，有馴雉里、寬仁里二巡司。。

一九一四年，民國三年，改名紫金縣。縣城東面有紫金山，城就係佢上面，因而改名。

## 註

## 出面網頁
*
羅肇唐家族

**羅肇唐家族**，即係裕泰興家族，成員包括：
*羅裕積，羅肇唐個阿爸，1940年起，嚮香港做地產生意。
*羅肇唐，羅裕積個仔。
**1930年出世，有12兄妹，羅肇唐排行第9，人稱九叔、中環釘王。
**1966年創立裕泰興，收購舊樓重建，目標主要嚮中環、上環、灣仔一帶物業。
* 羅守弘，羅肇唐個大仔。
* 羅守輝，羅肇唐個二仔，裕泰興董事，2003年3月同新光酒樓業主合作，買入新光戲院同僑光大廈商場業權。
* 羅守耀，羅肇唐個細仔，1963年出世。已婚，有3個仔女。

## 拎
*文匯報：羅守耀家族大事記
*快周刊：羅守弘家族
管家

**管家**係一份工。工作內容係一個人被請來提供專業嘅居家照顧及服務。為方便就近照顧僱主，相當程度嘅管家會同佢僱主住喺一處或鄰近地方。受工作性質影響，管家同僱主容易產生一種家人嘅親密關係。簡單來講，即係日久生情。

## 睇埋
*住家工人
*女僕
*外籍家庭傭工
*監護工：照顧身體心智特別不便嘅人嘅職業。
海豐

**海豐**喺中國廣東，家下係汕尾市嘅縣，叫**海豐縣**。

## 地理
### 山
海豐東有龍山。西北有五坡嶺。。

### 水
海豐南濱海。

海豐有麗江，一名長沙港，上流叫龍津水，出自西北蓮花山，東南會黃姜水，南屈向西，到鹿鏡山，匯為青草澳，合大液水，過大金籠山入海。東北有熱水，南流過九龍山，屈東為大德港，到陸豐，合內河水入海。西便有鳳河水，南同鵝埠水合為小漠港入海。

## 史
大清時便東有汕尾鎮，縣丞駐。同埋有鵝埠巡司。重有平安廢驛。

## 註
陸豐

**陸豐**喺中國廣東，家下係汕尾市嘅縣級市，叫**陸豐市**。佢清時係一個縣，叫**陸豐縣**。

## 地理
### 山
陸豐東北有內洋山。南有虎頭山。

### 水
陸豐濱海。

陸豐北有內河水，又叫羅江，源出東北旗頭嶂，同吉石溪合。南過石頭山，分流，至大德港、烏𡑒港入海。另外東有草洋水，東南流，屈西為華清港，到甲子港入海。上沙墟水出東北赤嶺，到普寧合南溪。

## 史
陸豐係大清雍正九年析海豐縣地置，治東海滘，來屬。

大清時陸豐有甲子、黃沙阬、河田三巡司。有法留鋪喺縣西，道接海豐，又東至惠來百六十里。同埋有鹽場三個，叫石橋、海甲、小靖。

## 旅遊
* 碣石鎮玄武山嘅元山寺，南宋1127年時起嘅，2001年被列為廣東全國重點文物保護單位列表。

## 名人
* 向華強，香港電影人。
* 黃毓民，香港時事評論員。

## 註
龍川

**龍川**喺中國廣東，家下係河源市嘅縣，叫**龍川縣**。

## 地理
### 山
龍川東有霍山。東北有龍穴，又叫龍川山。西北有嶅山。

### 水
龍川東便有龍川水，又叫合河，上源為定南水，自和平入，東南合河口會合杜田河，西南流，同浰溪合，經縣治東南，雷江水南流入來。又向西南，合合溪入河源為東江。又有練溪出東北鵝石嶂，西南流，右納通衢水，入長樂。

## 史
龍川縣喺秦朝平百越之後建立。

大清時龍川縣歸惠州府，有老隆、通衢、十一都三巡司。又有雷鄉廢驛。

## 註
連平

**連平**喺中國廣東，家下係河源市嘅縣，叫**連平縣**。明清時叫**連平州**。

## 地理
### 山
連平東北有九連山。南有戈羅、筆山。

### 水
連平有密溪水，出分水坳，東南流，同楊梅坪水合。又過州治南，納內管水、九嶺水，東南到長寧入新豐水。東大席水跟佢。又有忠信水，西南入河源。。

## 史
大清時連平係散州，叫連平州，有忠信、上坪、長吉三巡司。

## 註

## 出面網頁
*
河源

**河源**喺中國廣東，家下係地級市，叫**河源市**。明清時叫**河源縣**。

## 地理
### 山
河源西有桂山。東有古雲。東北有藍溪山。

### 水
河源有東江，又叫槎江，西南到藍鎮墟，左納藍溪水，右納曾田水，又西南同康禾水合。過縣治東南，新豐江自長寧東來注之，西南合秋香江入歸善。西北有忠信水，出連平，西南過楓木鎮，合二龍岡水，到長寧入新豐水。鱷湖東為河源舊城，今日叫之下城。

## 史
大清時河源只係個縣，叫河源縣，歸惠州府，有藍口巡司。同埋有義合、寶江二驛，後尾廢咗。

## 註

## 出面網頁
*
和平 (廣東)

**和平**喺中國廣東，家下係河源市嘅縣，叫**和平縣**。

## 地理
### 山
和平北有紫雲山。西有九連山。

### 水
和平東北有定南水，自江西定南入，東南流，右納烏虎水，又東北過江口，屈東南入龍川。浰水出西北羊角山，東南到合水口，湯坊水自東北來注之，過林鎮墟，同九龍水合。屈東到龍川，入於定南水。

## 史
大清時和平有浰頭巡司，後廢。

## 註
和平 (搞清楚)

**和平**係唐字，可以指：

*和平 (廣東)，喺中國廣東
*和平區 (臺中)
*和平區 (天津)
*和平區 (瀋陽)
*和平 (關係)，人人之間，國國之間，無敵視嘅狀能
馬島狸

**馬島狸**（*Cryptoprocta ferox*， or ）係馬達加斯加現存最大隻嘅食肉哺乳動物。皮毛由淺紅色到深紅色不等。好似松鼠咁敏捷，個樣同行為都好似雲豹係獨居嘅食肉動物。日頭同夜晚都會出嚟搵食。識得跳同埋爬樹。曾經有人認為佢哋只會捉狐猴嚟食，但其後有人發現會捉牲畜嚟食，亦都因為咁經常俾人捕殺。

## 另見
*馬達加斯加動物

## 資料來源

*Enchanted Learning.  Fossa. Retrieved May 30, 2005.
*Koepfli et al., "Molecular systematics of the hyaenidae." *Molecular Phylogenetics and Evolution* Mar. 2006: pgs. 603-620
*《自然珍藏圖鑑：哺乳動物》, ISBN:7-5057-2025-2

## 出面網頁

*ARKive - images and movies of the fossa ''(Cryptoprocta ferox)''
*Lioncrusher's Domain Animal Information Page. Fossa (Cryptoprocta ferox)
*BBC clip showing fossas pull apart during mating
潮安

**潮安**（；傳統英文名：）喺中國廣東，家下係潮州市嘅市轄區，叫**潮安區**；佢原本係縣，叫**潮安縣**，喺2013年6月28號撤縣改區。清之前叫**海陽縣**（）。

## 地理
### 山
潮安東有韓山。南有桑浦山。西有湖山。西北有海陽山。

### 水
韓江響喺潮安東，一名意溪，上承𨻧隍河，自豐順入，東南過蒲都山，分流為三，正渠東南流為東溪；東北出嘅叫涸溪，舊名噩溪，屈東南，過七屏山到饒平為後溪；西南出嘅叫西溪，過府治東南，右納白茫洲水，屈南，北溪水自揭陽來注之，屈東，與東溪合，南流入於澄海。

## 史
大清時潮安叫海陽縣，歸潮州府，縣丞一，治菴埠鎮。有浮洋巡司。重有鳳城廢驛。

## 註
豐順

**豐順**（）喺中國廣東，家下係梅州市嘅縣，叫**豐順縣**。清時歸潮州府。

## 地理
### 山
豐順南有瘦牛山，一名雲落山。東北有銅鼓嶂。。

### 水
豐利東有𨻧隍河自大埔入，西南合豐溪水，又南合九河水，入海陽為韓江。又南湯溪，一名湯阬水，下流到揭陽為北溪。。

## 史
大清乾隆三年以海陽縣豐順鎮置豐順縣，析嘉應州同揭陽、大埔二縣地益豐順來屬。有湯阬、𨻧隍二巡司。

## 政區
豐順轄16鎮：湯坑鎮、豐良鎮、潘田鎮、黃金鎮、潭江鎮、𨻧隍鎮、湯南鎮、湯西鎮、埔寨鎮、建橋鎮、龍崗鎮、小勝鎮、北斗鎮、砂田鎮、大龍華鎮、八鄉山鎮

## 攷
明光社

**明光社**係非牟利機構，1997年5月開張，主席係樓曾瑞，總幹事係蔡志森，積極以基督教角度參與同道德議題有關嘅公共事務。明光社同埋基督教黐得好埋，成員好多都係福音派教會同埋神學院嚟。有人認為佢係基要派嘅機構。

明光社撐一個老公娶一個老婆，又話搞基搞壞頭家嘅制度，明光社亦好反對賭波合法化，認為政府有責任處理病態賭徒嘅社會問題。

## 主要立場與評論
明光社曾高調評論唔少社會事項，特別係佢地視為歪風嘅事。

### 傳媒操守
明光社對報章嘅鹽花、狗仔隊、有償新聞、偷拍照、侵犯私隱等業界行為都有強烈批評，認為有需要建立有部分言論免責權及調查權力嘅自律委員會，接受市民投訴。

#### 「最想非禮的香港女藝人」選舉
對於商業電台節目「架勢堂」事件，明光社認為「最想非禮的香港女藝人」不單侮辱女性，亦侮辱男性。

#### 中大學生報、同志戀人同秋天的童話
中文大學學生報情色版受到投訴，被指問卷內容涉及亂倫同埋人獸交，淫審處以首次以文字不雅開刀。明光社總幹事認為學生內容膚淺，流於情慾，學生應該反省，但問題根結在於報章嘅淫賤文化，荼毒社會至以為習已為常。。

黃世澤喺蘋果日報指舉報中大學生報「是與明光社有關的牧師」，明光社否認並指無事實根據。

明光社亦同樣否認主動投訴香港電台節目鏗鏘集一集「同志．戀人」與及否認主動投訴秋天的童話對話粗鄙。喺明光社畀立法會的意見書上，佢地表示支持香港電台編輯自主，睇傳媒生態亦唔係針對同志戀人一個節目，但認為傳媒人應維持社會責任和專業態度，認為唔應該將偏幫同志團體合理化，亦唔應該將自己嘅信念「強加於其他人身上」；至於「秋天的童話」嘅粗口對白上，明光社認為電影同電線尺度唔同，而且係合家觀時間，尺度應該唔同，又指「廣管局的勸喻並非過於保守，而是反映了不少家長的期望」。

#### 「淫褻及不雅物品管制條例」檢討
2008年至2009年，政府重新檢討淫褻及不雅物品管制條例，明光社主調係平衝「在新聞及言論自由與保護青少年免受不良資訊影響」。喺細節上，明光社主張訂定更仔細嘅定義，認將淫審處嘅行政同司法部分分開「值得考慮」，但指檢討中20-30人人數不足，佢認唔應該以此條規管互聯網，而係另立新例規管，最後佢認為條例刑罰並唔輕，但相發行量好大而又屢犯唔改而加重刑罰係「值得考慮」。

### 賭波合法化
明光社多年關注賭風與病態賭徒，並向立法會多次表達意見。佢地曾經簽署由香港教會更新運動發起嘅反對賭波合法化嘅請願信，佢地質疑政府以賭波合法化打擊外圍賭波係實質放棄不鼓勵賭博政策與及根本無效。另外明光社亦反對馬會增設「走地盤」（即場賭波），指政府畀馬會越做越大而唔係壓抑賭風，又指足獎會應該扮演監察角色，而唔只係諮詢角色。

### 占卜星相廣告
2005年，明光社反對實施政府放寬容許占卜星相廣告嘅建議，話「擔心放寬有關限制後會鼓吹迷信風氣」，其後廣管局擱置嗰個放寬建議。

### 性傾向歧視條例
明光社強烈反對性傾向歧視條例。佢地製作小冊子並且畀各教會自由下載，小冊子指責性傾向歧視法律並不寬容，以「仇視罪行」罪名壓制和平嘅意見表達，壓制選擇租客嘅自由，與及壓制宗教自由等。小冊子亦舉出香港榆林書店事件與及當時平機會主席胡紅玉嘅批評，指責性傾向歧視條例係香港一樣會變成「人人頭上又多了一把刀，社會人士就更不敢對同性戀的行為和風氣作出批評」，主張噉樣就唔係真正嘅多元社會。

### 男性肛交同意年齡
2005年，香港高等法院原訟庭就824肛交案確定，刑法中男同性戀性行為同意年齡與異性戀性行為唔同，有歧視性質而又唔合理。因為涉及抵觸人權公約與基本法，有關條例被判定於18歲（即係異性戀同意年齡）以上人士失效。針對高等法院判詞指肛交係男同性戀者唯一性交方式，明光社串聯醫護界指男性性接觸或其他肛交對公共衛生產生危險，愛滋病比率比異性戀性接觸高達29倍，要求政府提出上訴。其後明光社歡迎政府上訴，又收集過兩萬個簽名，指認為判決影響社會，政府應該正視同回應，而涉及社會價值嘅法例，應該由立法機關去修改，而唔應該單由法院去決定。

此案政府喺終審法院敗訴，為終局判決。明光社寫文題為「禁止同性在公眾地方肛交＝性傾向歧視？」，不過事實上政府其實是可以利用普通法禁止公開性行為嘅罪行起訴同類案件，而係唔可以用特意針對同性戀者嘅法律。另外，此案政府喺上訴至終審法院時答允唔會修改控罪發還裁判署重審，但如果無呢個答允下同埋唔影響司法公正下，終審法院認為政府係有權噉做，換句話講，終審法院從來無因為反對性傾向歧視而允許「在公眾地方肛交」。

### 家庭暴力條例修訂
明光社與其他壓力團體簽署「名正言順．共創雙贏」，認為家庭暴力條例應該名正言順才能保護適合嘅人士，而佢地認為「家庭是.....這些親屬關係的基礎是一夫一妻婚姻和因婚姻關係而來的生育或收養」，因此，佢地並非反對為面對同性同居人士提供民事補救方法，但唔可以以現有「家庭暴力條例」嘅名義去提供補救。

明光社總幹事蔡志森指摘政府，一直表示唔會將同性同居者納入條例，但喺上個立法年度最後一次法案會議中轉軚，中間無做任何諮詢，對關注呢個條例嘅人士唔公平。佢亦同時批評同志團體嘅堅持只係暗渡陳倉，「並藉機抹黑反對同性婚姻而不反對以適當法例保障任何人士不受暴力對待的團體」。

### 其他評論
明光社網頁亦訂登其他由佢地成員作出嘅評論，包括物質主義與及環境保護等。

明光社總幹事蔡志森亦不時網誌發表個人評論，但因為佢喺明光社總幹事，所以佢同明光社嘅瓜轕對外好難分得清。2007年10月，佢對香港連鎖傢具零售商「住好啲」販賣印有「拾肆K」嘅Tee 恤有所批評，指同「美化黑社會並無分別」。成報亦同日喺社評評擊，反問『不是變相讓黑社會「合法化」了嗎？』。噉啱，警方第二日就拉人封鋪，之後報紙有寫社評支持警方。

## 非議同批評
有啲非議、批評、抗議甚至遊行都係直指明光社。好多人都認為明光社啲言論太過矯枉過正。

### 誤導、誇大、道聽途說

### 人權教育課程

### 被指迫走黃國堯牧師

### 反對宗教霸權遊行

## 《論盡明光社》

《論盡明光社》由張國棟編寫，以局內人身份講解明光社陣營鮮為人知嘅一面。

### 明光社陣營

### 後後現代、文化戰爭

## 睇埋
*突破機構 - 同類機構

## 拎
*明光社網頁

## 攷
饒平

**饒平**喺中國廣東，家下係潮州市嘅縣，叫**饒平縣**。

## 地理
### 山
饒平北有九峻。西有鳳凰山。東南有紅螺山。

### 水
饒平南濱海。海中有井洲、信洲、浮潯、牛心石諸澳。

饒平東南有黃岡溪，出東北界山，西屈而南至望海嶺，桃源水自西北來注之，南與飛龍徑水合，屈東南為大石溪，至黃岡鎮分流入海。

另外西南有韓江，自海陽入，合後溪水，東入澄海。

東面重有𨻧隍河自大埔入，西南合豐溪水，又南合九河水，入海陽為韓江。又南湯溪，一名湯阬水，下流到揭陽為北溪。

## 史
大清饒平東南有黃岡鎮城，佢東南係大城所城，又南為柘林，有柘林巡司。海山、東界二鹽場。

## 註
惠來

**惠來**喺中國廣東，家下係揭陽市嘅縣，叫**惠來縣**。

## 地理
### 山
惠來西有龍溪。西南有釣鼇山。

### 水
惠來東南濱海。

惠來南有神泉港，上流為龍江溪，出西北南陽山，東南合葵潭水、梅林水，過東過龍江關，林招溪自西北來注之，東注神泉港。東福溪、祿昌溪皆流合，又南入海。

## 史
大清惠來歸潮州府，有神泉、葵潭二巡司。有北山驛。有惠來柵鹽場。

## 註
大埔縣

**大埔**（）喺中國廣東，家下係梅州市嘅縣，叫**大埔縣**。

## 地理
### 山
大埔西有陰那山。

### 水
大埔有汀水自福建上杭入，一名神泉河，東南流，過縣治東北，屈西，漳溪水東流北屈注入佢度。又西過大河山，屈南與小河水合，又南至三河市，清遠河西北流合埋。河出福建平和，佢上源叫河頭溪，東南入豐順。

## 史
大埔縣係喺東晉嘅義熙九年（413年）成立，秦朝嘅時候佢歸揭陽縣管。大清大埔歸潮州府，有三河、白堠二巡司。另有烏槎司一，不過廢咗。

## 註
澄海

**澄海**（英文Tenghai）喺中國廣東，家下係汕頭市嘅市轄區，叫**澄海區**。大清時係個縣，叫**澄海縣**。

## 地理
### 山
澄海北有管隴山。西南有龍泉山。

### 水
澄海東南濱海。海中有鳳嶼，其下叫侍郎洲、大萊蕪、小萊蕪山。

澄海西北有橫隴溪，首受東溪，自海陽入，西南別出為新港水，分流入海。正渠向東流，南別出為玉帶溪，到縣治東南入海。又東逕獅子山，同饒平後溪合，東便到東隴關為東隴港入海。

## 史
大清康熙五年省入海陽縣，八年復置。澄海歸潮州府，有漳林、鮀浦二巡司。有商埠叫沙汕頭，咸豐八年英天津條約訂開。有潮海關。有潮汕鐵路。有小江鹽場。。

## 註
普寧

**普寧**喺中國廣東，家下係揭陽市嘅縣級市，叫**普寧市**。大清時係個縣，叫**普寧縣**。

## 地理
### 山
普寧南有鐵山。西北有官人望山。

### 水
普寧南溪自揭陽入，歧為二，一東過馬嘶巖山，東北入揭陽；一西南過鯉湖埠為鯉湖水，屈東南，同上沙墟水合，過望夫石山，為寒婆徑水，東北為白阬湖，又東入潮陽為練江。又東有普寧港，一名通潮港，東北入揭陽為古溪。

## 史
大清普寧歸潮州府，有雲落徑巡司。

## 註
蕉嶺 (廣東)

**蕉嶺**喺中國廣東，家下係梅州市嘅縣，叫**蕉嶺縣**。大清時係個縣，叫**鎮平縣**。

## 地理
### 山
蕉嶺西鐵山嶂。東大峯嶂。

### 水
蕉嶺西北有石窟溪出平遠，自福建武平入，合楊子山水，過縣治西，同東山水合，南到小誥山納徐溪，到嘉應入於梅溪。又東北有松源溪，源出玉華峰，亦到嘉應入梅溪。

## 史
大清蕉嶺叫鎮平縣，隸潮州府。雍正十一年改隸嘉應州，有羅岡巡司。

## 註

分類:梅州
工人

**工人**可以指：
*工廠工人
*勞工
*地盤工人
*民工
*搬運工人
*屋企幫手做家頭細務嘅住家工人
川龍

**川龍**喺香港荃灣大帽山腳，係條客家村。祖籍喺嘉應長樂同廣東龍川。山水豆腐花同川龍家樂徑喺香港最多人知。
類:荃灣
興寧市

**興寧**喺中國廣東，係梅州市嘅縣級市，叫**興寧市**。大清時係個縣，叫**興寧縣**。

## 地理
### 山
興寧東有雞靈山。北有大望山。

### 水
興寧西麓羅岡水，合龍歸水、楊梅砦水，西南流為大河水，又過縣治西為西河，亦名通海河，屈東南到水口鎮，長樂河自西南來會，是為興寧江，東北入嘉應為梅江。西北有杜田河，出江西長寧，西南過杜田汛入龍川。

## 史
大清興寧縣，舊隸惠州府。雍正十一年改隸嘉應州，有十三都、水口二巡司。

## 註
平遠

**平遠**喺中國廣東，家下係梅州市嘅縣，叫**平遠縣**。

## 地理
### 山
平遠東北有頂山、五子石山。西有鳳頭嶂。

### 水
平遠東麓叫分水坳，縣前水出，東南流，左納頂山水，過卓筆山，到福建武平，合於武平溪。又河頭溪，源出西南九鄉堡，東南過石鎮山，大拓水東流合，東南流為橫梁溪，同長田水合，東入鎮平為徐溪。

## 史
大清平遠舊隸潮州府。雍正十一年改屬嘉應州，有壩頭巡司。

## 註
鄉下佬

**鄉下佬**（），係嚮鄉下地方出身嘅男人，連埋鄉下婆、鄉下仔、鄉下妹，合稱鄉下人。

自稱鄉下佬，即係自歉唔識嘢，未見過世面。而話人鄉下佬，即係話人老土、一腳牛屎、見識少、唔識字之類。呢個係刻板印象，大眾傳媒認為嘅鄉下人舊印象。

類似叫法有**大鄉里**、**鄉里**、**鄉巴佬**、**土包子**。
起底

**起底**／**揭老底**嘅意思係起出某人或者組織嘅底細，通常都包括發掘當事人唔想畀對方知嘅嘢，方法多種多樣。

以前，做呢樣嘢，往往會偷偷摸摸，兼靠技術、經驗、人脈……更要花功夫。近年詞義有變，資訊科技發達，好多時，啲人挖料，就係為咗即刻攞去唱通街。家陣，粵語區網民所講嘅起底，理論上多數都唔犯法，主要係靠用各種萬維網搜尋引擎東摷西摷（機械搜索）。有時，啲人將已經公開，不過四散嘅消息整合發布，務求引起受眾注意某啲關聯同規律，都會美其名作「起底」。

執法人員、私家偵探、新聞記者、特務間諜、小偷大賊……往往會用更加把炮嘅辦法來起底。

中國大陸網絡所謂**人肉搜索**，簡稱**人搜**（區別於機搜，即機械搜索），係一種經互聯網多方合作嘅爆料分享活動，網友聚集，出題目，集思廣益，搵答案，做到「三個臭皮匠，勝過諸葛亮」嘅效果。

呢種集體網上留言活動，有好多時會針對人民公敵，令目標人物冇晒個人私隱，特別係將醜事同罪證揚出來。呢種手段可以係平民百姓用嚟向掌權惡霸討公道嘅無奈之舉。

視乎獵者同獵物有乜關係，起底亦可能俾人用嚟查案蒐證、網絡欺凌、政治迫害、敲詐勒索、姦淫擄掠……

## 例子
### 中國大陸
* 華南虎照片事件
* 姜岩自殺事件
* 王千源事件
* 高跟鞋虐貓事件
* 內湖虐貓事件
* 狗屎女
* 林嘉祥猥褻女童事件
* 最牛宣傳部長
* 甕安事件（俯臥撐事件）
* 南京局長天價香煙事件
* 鄧家貴、習明澤證件資料被公開事件

### 香港
* 女學生懷疑冤枉巴士車長入獄事件
* 港女大鬧元朗聯興行事件
* 賜座男事件‎‎
* 2011年中學生天台親熱短片事件
* 「港女500」事件
* 蔡玉玲查冊案
* 反送中運動期間針對警察嘅起底行為

## 參考

## 出面網頁
* 爆料革命
* 
* 谷歌人肉搜索，中國谷歌4月1號愚人節嘅玩笑
* 人肉搜索網
* 貓扑人肉搜索
性慾

**性慾**或者**性欲**，係動物本能，目的係傳宗接代。
係人類嘅七情六慾之一。

天主教列性慾係七宗罪。尤其神父、和尚、施姑要禁慾。

## 睇埋
### 宗教
*禁慾
*七宗罪
 
### 生物學
*本能
*交配
*繁殖

### 性學
*性愛
*性交
*性學
*色情
*性別
*性幻想
*同性戀
*性伙伴

### 影視
*鹹片
*㚻片
電白

**電白**（）喺中國廣東，家下係茂名市嘅區，叫**電白區**。個名因舊時成日行雷閃電而改成噉嘅名。

## 地理
### 山
電白北：浮山。南：蓮頭山，其下曰蓮頭港。

### 水
電白西南，有赤水港。南濱海。有博賀島在海中。

電白東北有儒垌河，源出分水凹，西南流，過望夫山叫望夫水，屈南同界頭河合，又南為五藍河，入於海。又三橋河，出東北木力嶺，西南到潭儒山為潭儒河，合龍珠河，西南入於茂名，佢下流即係浮山水。

## 史
大清時電白隸高州府。有沙瑯巡司。有鹽場二，叫博茂、電茂。

2014年2月，中國國務院正式批准將茂港區同電白縣合併，改成茂名市電白區。

## 註
石城

**石城**（）可以指：
## 中國
*石城 (廣東)，大清時中國廣東嘅縣，即家下廉江市。
*南京，佢有個遞名叫「石頭城」，簡稱「石城」。
**石頭城，位於南京清涼山嘅古跡。
*石城縣，中國江西贛州嘅縣。
*石城站，臺灣宜蘭綫設喺宜蘭縣頭城鎮石城里嘅站。

## 日本
喺日文「石城」有音讀同訓讀兩種：
*音讀 - せきじょう Sekijyō
**石城，福岡縣福岡市博多嘅花名，江戶時代出過本書叫《石城誌》講呢度。
*訓讀 - いわき Iwaki
**石城國，日本奈良時代設過嘅令制國。
**石城郡，石城國、陸奧國曾經喺福島縣設嘅郡。
**伊予石城站，愛媛縣西予市嘅JR四國予讚綫嘅站。

## 其他
*石城里，有幾處。
*石城縣 (越南)，越南清化省嘅縣。
廉江

**廉江**喺中國廣東，家下係湛江市嘅縣級市，叫**廉江市**。大清時係個縣，叫**石城縣**，民國改名**廉江縣**。

## 地理
今日廉江畀幾個縣市包圍，東係茂名，南係湛江嘅吳川、被頭同遂溪，西係東京灣邊，廣西嘅安鋪港同北海，北係廣西鬱林。

### 山
廉江北有謝建山。西南有敷復山。

### 水
廉江西南濱海。

廉江西有南廉江，即烏江，自廣西陸川入，西南流，到石角墟叫石角水，又西南同武陵江合，為合江，青榕水西流又合埋。又西南為九洲江，賀江水自西北來注入，到鯉魚潭入海。又西有洗米河，出廣西博白，向南流，為英羅港，入海。又東，東橋水，出雞頭嶺，東南過兩家灘，入吳川，叫石門港。

## 史
大清廉江叫石城縣，隸高州府。有淩綠巡司。有息安廢驛。

## 註
蠢

**蠢**，可以係天生智力低過一般人。亦可以係智力冇問題，之不過喺做啲事嗰時，用一啲比較差、效果冇咁好嘅方法去做；又或者，平常人好易做到，蠢嘅人好難先做到或直頭做唔到。

蠢好多時係可以改，「從經驗中學習」就係話做咗蠢嘅嘢，學咗下次就唔會。

## 睇埋
*傻
*笨
*智能
*智商
茂利

**茂利**可以係：
* 瞀里
* 茂利 (衰仔樂園)，動畫《衰仔樂園》其中一個角色
* 長谷部茂利，日本足球員
石城縣

**石城縣**（）係中華人民共和國江西省贛州市嘅縣。面積1581.53km²，人口30萬（2008年）。石城隔離就係稱為「客家祖地」嘅福建寧化石壁，係形成客家文化嘅重要地方，當地亦都係客家人居地。

## 史
*三國東吳嘉禾五年（236年）從雩都析置出**揭陽縣**。
*晉太康五年（284年）揭陽改名爲**陂陽縣**。
*隋開皇十三年（593年）設**石城場**，「石城」嘅意思係「四面環山，聳峙如城」。
*南唐保大十一年（953年）石城場升為**石城縣**。

## 政區
石城縣轄5個鎮、5個鄉。
*鎮：琴江鎮、小松鎮、屏山鎮、橫江鎮、高田鎮
*鄉：木蘭鄉、豐山鄉、大由鄉、龍崗鄉、珠坑鄉

## 攷
*石城縣府
笨

**笨**多數係講動作上嘅表現。「笨手笨腳」就係做嘢唔靈巧。喺北方中文裏頭，笨可以係話個人蠢或者傻，同人嘅心理狀態有關，有時廣東話都有人咁講。

## 搵笨
搵笨有叫搵人笨，即係呃人。
上水官立中學

**上水官立中學**（）係香港北區一間中學、官立學校、男女校，喺上水百和路21號。

## 附近
* 上水站
* 上水廣場
* 中華基督教會基新中學
* 太平邨
* 北區醫院
* 石上河
* 百和路遊樂場
* 百福田心遊樂場
* 吳屋村
* 和興體育館
* 欣翠花園
* 威尼斯花園
* 香海正覺蓮社佛教普光學校
* 粉嶺公路
* 港鐵粉嶺站
* 彩圍邨
* 御皇庭
* 清河邨公共運輸交匯處
* 華心邨
* 嘉福邨
* 維也納花園
* 蓬瀛仙館

## 課外活動
* 圖書館
* 香港紅十字會青年團

## 參考

## 相關連結
* 上水官立中學
無神論

**無神論**（Atheism）係擺明姿勢，一係肯定無神（deity），一係否定神學（theism）。闊啲講，係無神嘅信仰（belief）係，非神論nontheism。

好多自認（self-identity）無神論者，對超自然嘅嘢，都抱懷疑態度（skepticism），同講無體驗（empiricism）證據證明神嘅存在。其他都以哲學、社會或者史學做無神論嘅論據。好多自認無神論者，都傾向通俗（secularism）哲學，例如人文主義（humanism）同自然主義（naturalism）。無神論並無一套意識形態，無神論者一套一定行為。有啲宗敎，好似耆那敎同佛敎咁，唔使信人格神（personal god）。

無神論個西文 atheism 原本係指任何同發展成熟嘅宗敎有衝突，人又好，信念又好，係種蔑稱。之不過，自由思想（freethought）, 科學懷疑（scientific skepticism）同埋宗敎批判（criticism of religion）散發，atheism個意思越來越專門，最後變成無神論者嘅自稱。
## 定義

唔同嘅作者對於點樣最好去定義同歸類「無神論」有唔同嘅睇法， 佢哋爭論邊啲超自然嘅實體可以算係神，無神論係唔係一種哲學立場定係只係缺乏一種立場，又或者無神論需唔需要有意識同明確嘅拒絕；不過，一般嚟講都係以明確反對有神論嘅立場嚟定義無神論 。無神論一直都睇成係可以同不可知論並存嘅，但有時候又會同佢成對比。

### 隱性同顯性

定義「無神論」時出現嘅啲含糊之處，有啲係因為「神」同「神明」呢啲字嘅定義問題。由於對神同神明嘅理解五花八門，好唔同，所以對無神論適用範圍嘅理解都有唔同。古羅馬人就話啲基督徒係無神論者，因為佢哋唔拜異教嘅神。慢慢噉，隨住「有神論」呢個詞開始包括咗相信任何神性嘅信仰，呢種講法就變得唔受歡迎 。 就無神論所否定嘅現象範圍嚟講，無神論可以係反對任何神嘅存在，乃至反對任何靈性、超自然或者超越性呢啲概念存在 。

無神論嘅定義喺一個人要諗幾多關於神嘅嘢先至算係無神論者呢一點上面都有唔同。有啲定義話無神論就係冇相信任何神存在。呢個好闊嘅定義會包括啲初生嬰同其他冇接觸過有神論思想嘅人。早喺1772年，霍爾巴赫男爵就講過：「所有細路出世嗰陣都係無神論者；佢哋根本冇神嘅概念。」 同樣噉，喬治·H·史密斯都提出過：「一個唔識乜嘢係有神論嘅人都係無神論者，因為佢唔相信有神。呢個類別仲包括啲有能力理解呢啲問題嘅細路，但係仲未知道呢啲問題嘅存在。呢個細路唔相信有神呢一點就已經令佢成為一個無神論者。」

「隱性無神論」係「冇有神論信仰但又冇刻意拒絕佢」，而「顯性無神論」就係有意識噉拒絕相信。通常我哋會用一個明確反對有神論嘅立場嚟定義無神論。 為咗佢嗰篇關於「哲學無神論」嘅文章，Ernest Nagel反對將單純缺乏有神論信仰都算做一種無神論。 Graham Oppy將啲從來冇諗過呢個問題嘅人歸類為「天真者」，因為佢哋根本唔明乜嘢係神，例如一個月大嘅BB。

### 正面同負面

好似 Antony Flew同 Michael Martin 咁嘅哲學家將**正面**（強／硬）無神論同**負面**（弱／軟）無神論做咗對比。正面無神論係明確咁肯定冇神存在。負面無神論包括所有其他形式嘅非有神論。根據呢個分類，任何唔係有神論者嘅人都係負面或者正面無神論者。舉個例，Michael Martin 就話不可知論邏輯結果係負面無神論 。不可知無神論就包括埋無神論同不可知論 。不過，好多不可知論者都認為佢哋嘅觀點同無神論係有分別嘅。

根據無神論者嘅論點，未經證實嘅宗教主張應該同其他所有未經證實嘅主張一樣，都值得同樣程度嘅唔相信。 無神論者批評不可知論，話神存在嘅命題唔可以被證明並唔表示兩種可能性係機會均等嘅。 澳洲哲學家 J.J.C. Smart 話「有時一個真係無神論者嘅人可能會好激動噉形容自己係不可知論者，因為佢有一種唔合理嘅普遍哲學懷疑主義，呢種懷疑主義會阻止我哋話我哋知道任何嘢，可能除咗數學同形式邏輯嘅真理之外。」 因此，有啲無神論作者，例如 Richard Dawkins，就鍾意將有神論者、不可知論者同無神論者嘅立場沿住一條有神論機率光譜嚟區分——即係佢哋對「神存在」呢個陳述嘅認同程度。

十八世紀之前，西方世界對神嘅存在嘅接受程度高到連真正嘅無神論存在嘅可能性都受到質疑。呢種叫做有神論嘅「先天論」——即係認為所有人一出世就相信神；喺呢種觀點入便，無神論者就係喺否認事實。 有啲無神論者對「無神論」呢個詞嘅需要提出過質疑。喺佢本書《致一個基督教國家嘅信》入便，Sam Harris寫道：

事實上，「無神論」呢個詞根本就唔應該存在。冇人需要將自己稱為「非占星術者」或者「非煉金術者」。我哋冇詞嚟形容啲懷疑貓王仲在生或者外星人橫跨銀河系就只係為咗騷擾牧場主同佢哋啲牛嘅人。無神論只不過係理性嘅人喺面對冇理據嘅宗教信仰時發出嘅聲音。

## 睇埋
*邪惡問題
*理神論
*進化論

## 註